Μάλτα: Εκλογές με «άρωμα» σκανδάλων | Euronews\nΜάλτα: Εκλογές με «άρωμα» σκανδάλων\nΣτις κάλπες προσέρχονται οι πολίτες της Μάλτας για τις πρόωρες βουλευτικές εκλογές που θα κρίνουν την τύχη του πρωθυπουργού Τζόζεφ Μουσκάτ.\nΟι τελευταίες δημοσκοπήσεις προβλέπουν νίκη του 43χρονου Μουσκάτ, επικεφαλής του Εργατικού Κόμματος, αλλά με μειωμένη πλειοψηφία σε σχέση μ’ αυτή που είχε στο απερχόμενο κοινοβούλιο, το οποίο είχε εκλεγεί πριν από τέσσερα χρόνια.\nΟ Τζόζεφ Μουσκάτ προκήρυξε τις εκλογές, έναν χρόνο νωρίτερα απ’ ό,τι ήταν προγραμματισμένο, με την ελπίδα να διαλύσει τα σύννεφα από το σκάνδαλο διαφθοράς στο οποίο φέρεται να εμπλέκεται η σύζυγός του. Το όνομα της Μισέλ Μουσκάτ εμφανίζεται στα Panama Papers.\nΜετά τις αποκαλύψεις, οι οποίες περιέχονται σε έγγραφα που προήλθαν από το δικηγορικό γραφείο Mossack Fonseca, o διευθυντής του γραφείου του Μουσκάτ και ένας από τους υπουργούς του παραδέχθηκαν ότι είχαν ανοίξει παρόμοιους λογαριασμούς, κάτι που η Μισέλ Μουσκάτ αρνήθηκε. Υπήρξαν επίσης υποψίες για δωροδοκία ώστε να διευκολυνθεί η χορήγηση μιας άδειας στη Μάλτα προς όφελος μιας τράπεζας του Αζερμπαϊτζάν καθώς και στο πλαίσιο ενός συμβολαίου με την Κίνα για αγορά αερίου.\nO Tζόζεφ Μουσκάτ ζήτησε από τη δικαιοσύνη της Μάλτας, η οποία προεδρεύει της Ε.Ε., να ρίξει φως στην υπόθεση.


Ο μικρός “μαγος” Ντανιέλ Ποντένσε έφυγε συγκινημένος – Peiraiotika GR\nΟ μικρός “μαγος” Ντανιέλ Ποντένσε έφυγε συγκινημένος\nΌπως ήμασταν τυχεροί μου είδαμε τον “μάγο” Τζιοβάνι, έτσι με με τον μικρό “μάγο” Ποντένσε τυχεροί θα λέμε ότι ήμασταν που ΄πέρασε από τον Ολυμπιακό ο Πορτογάλος άσος.\nΑποχαιρέτησε με τον δικό του τρόπο συγκινημένος τον κόσμο του Ολυμπιακού:\nΣ,ευχαριστώ Ολυμπιακέ, σ,ευχαριστώ Ελλάδα, από τα βάθη της καρδιάς μου,αποχωρώ με αίσθημα ευγνωμοσύνης και ευτυχίας που έπαιξα σε μια τόσο μεγάλη Ευρωπαϊκή ομάδα την μεγαλύτερη της Ελλάδος τον Ολυμπιακό.\nΑπό την άλλη το αίσθημα της νοσταλγίας που αποχωρίζομαι ανθρώπους που με υποδέχτηκαν με τόση αγάπη. Θα σας έχω για πάντα στην καρδιά μου.\nΈνα μεγάλο ευχαριστώ στον ηγέτη του Ολυμπιακού Βαγγέλη Μαρινάκη για την προσπάθεια που έκανε να με αποκτήσει, και που με άφησε να ακολουθήσω το όνειρο να παίξω στην Premier League.\nΣτον Πέδρο Μαρτίνς για όλη την εμπιστοσύνη που μου έδειξε,και όσα μου έμαθε. Θα θυμάμαι για πάντα την μοναδική ζωή στην Αθήνα και το μεγαλείο του Ολυμπιακού με τους μοναδικούς φιλάθλους μέσα στο Καραϊσκάκη.\nΔεν υπάρχουν λόγια να εκφράσω όσα αισθάνομαι για τον ενάμιση χρόνο που ήμουν εδώ, αλλά νιώθω τα δάκρυά μου μιλούν από μόνα τους.\nΊσως αυτό να είναι ένα θα τα ξανά πούμε σύντομα.\nO Ντανιέλ Ποντένσε από σήμερα είναι και επίσημα παίκτης της Γουλβς αποτελούσε για 1,5 χρόνο που έπαιξε στον Ολυμπιακό από μόνος του ένα βασικό λόγο για να πας στο γήπεδο. Άσχετα από το ποια ομάδα υποστηρίζεις. Τον Ολυμπιακό, τον ΠΑΟ, την ΑΕΚ, τον ΠΑΟΚ-Ξάνθη.\nΟ Ντανιέλ Ποντένσε είναι η χαρά του ποδοσφαίρου που δυστυχώς στην Ελλάδα δεν μας αφήνουν να την χαρούμε όσο πρέπει. Ο Πορτογάλος βιρτουόζος άσος είναι άτυχος γιατί έπεσε σε μια εποχή που το ποδόσφαιρο έχει διαλύσει στην Ελλάδα, απλά και μόνο για να μπορέσουν και άλλοι να πάρουν κανά τίτλο εκτός του Ολυμπιακού. Καταλύοντας τα πάντα, εσχάτως και νόμους του κράτους.\nΔεν παύει όμως ο Ποντένσε να ήταν ένας από τους καλύτερους που φόρεσαν την ερυθρόλευκη φανέλα. Ο Ποντένσε που πήρε πολλά από τον Ολυμπιακό. Ωρίμασε σαν παίκτης και έκανε το άλμα του για την Πρέμιερ Λιγκ.\nΓια μας τους «παλιούς» είναι μεγάλη υπόθεση που ο Ποντένσε θα μείνει στην μνήμη μας ως ο «μικρός μάγος» που φόρεσε τα ερυθρόλευκα και εντυπωσίασε με τα… υδραυλικά του. «Μάγος» βεβαίως είναι ένας, ο Ζιοβάνι, και δεν νομίζω ότι θα τον ξεπεράσει ποτέ κανείς. Αλλά ο Ποντένσε ήταν ένας από τους καλύτερους και έτσι όπως ο ίδιος δήλωσε, πως θα το λέει στα παιδιά του με περηφάνια ότι φόρεσε την φανέλα του Ολυμπιακού, έτσι και εμείς θα λέμε με περηφάνια πως αυτή την παικτάρα την ζήσαμε στα ερυθρόλευκα.\nΓιατί ο Ποντένσε θεωρώ πως θα κάνει μεγάλη καριέρα στην Αγγλία. Καλή τύχη λοιπόν παικτάρα και καλά… υδραυλικά και στην Πρέμιερ Λιγκ.\nΟ Ολυμπιακός συνεχίζει να δείχνει πόσο πολύ διαφέρει από όλους τους άλλους στην Ελλάδα. Αγοράζει τους καλύτερους και τους στέλνει στα καλύτερα πρωταθλήματα. Άλλοι αγοράζουν ομάδες.\nTags: Nτανιέλ ΠοντένσεΑγάπηΆσοςευχαριστώέφυγε.ΟλυμπιακόςΠορτογάλοςΣυγκινημένοςΥποδέχτηκαν


Εκδόσεις Χρυσοπηγή : Ιεραποστολή: Αυτός ο κόσμος μπορεί να αλλάξει !!\nΜία ιδιαίτερη εκδήλωση πραγματοποιήθηκε την Κυριακή 24 Ιουνίου στις 7 το απόγευμα στο πνευματικό κέντρο της Ιεράς Μονής Παναγίας Χρυσοπηγής Πουδενδρίου Αττικής.Μία εκδήλωση που αφορούσε την Ιεραποστολή και ουσιαστικά έκλεινε τον κύκλο της χειμερινής δραστηριότητας στην Ελλάδα ,για να ανοίξει έναν καινούργιο αυτόν της 7ης αποστολής στην Ουγκάντα.\nΜε ιδιαίτερη ευαισθησία η Χριστίνα Σεφερλή με τη βοήθεια της κινημαογραφικής ματιάς του Γιώργου Αγγελόπουλου, ετοίμασε γράφοντας το σενάριο και κάνοντας τον σχεδιασμό ενός ντοκυμαντέρ για την Ορθόδοξη ιεραποστολή στην Ουγκάντα.\nΣτο ντοκυμαντέρ αυτό μίλησαν ιερείς που διακονούν στην Ιεραποστολή στο Λουγκουζί αλλά και εθελοντές που εργάζονται και διακονούν στην ιεραποστολή.Κι όλα αυτά με ταξίδια εικόνων,παιδιών και ατέλιωτης χαράς.\nΠλήθος κόσμου βρέθηκε στη γιορτή μας .συγκινήθηκε και χάρηκε με όλα όσα καλά έχει στην καρδιά της η Αφρική και τα μοιράζεται σε όσους θέλουν .\nΕτικέτες Ιεραποστολή 2018, Ιεραποστολή 2018- 7η Αποστολή


Rebeaut yourself: essence gel-look top coat review\nΑυτη τη φορα θα σας πω τη γνωμη μου\nγια το gel-look top coat απο essence...\nΓιατι, οπως και να το κανουμε, τα οικονομικα top coats ειναι πειρασμος!\nΠαντα θελεις να χεις παραπανω απο ενα!\nΕτσι, για να μην ξεμεινεις ποτε!\nΚαι οταν τα βλεπεις εκει στο σταντ κατι σε πιανει!\nΕτσι, την τελευταια φορα που ημουν στα Hondos\nμε επιασε αυτο το κατι και πηρα ενα-δυο μπουκαλακια\nαπο gel-look top coat της essence!\nΤα χρησιμοποιησα μεχρι τελους και\nη γνωμη που σχηματισα ειναι η εξης:\nΤο συγκεκριμενο toap coat δινει απιστευτα εντονη γυαλαδα!\nΚαι πραγματικα βοηθα να μενει το βερνικι στη θεση του για μερες!\nΗ αντοχη που προσεφερε με εντυπωσιασε!\nΤο μανικιουρ μου αντεξε για 5 μερες και το πεντικιουρ για μια βδομαδα\nχωρις ιχνος ξεφλουδισματος!\nΩστοσο υπηρξαν καποια αρνητικα...\nΤο συγκεκριμενο ισχυριζεται οτι προσφερει gel-look. Noway!\nΗ συνθεση του ηταν αρκετα παχυρευστη και δυσκολα δουλευοτανε.\nΣτην αρχη που το ανοιξα ηταν ok, δε λεω,\nαλλα απο την μεση και μετα επηξε παρα πολυ...\nΕπισης, με πεθανε στην αναμονη για να στεγνωσει!\nΔε το ξαναπερνω αυτο το βασανο!\nΤελος, μου δημιουργουσε παρα πολυ μικρες φουσκαλιτσες...\nΜε οποιο τροπο και αν δοκιμαζα να τις αποφυγω,\nπαντα δημιουργουσε φουσκαλιτσες...\nΠου ειναι το χειροτερο μου!\nOverall, δε νομιζω να το ξαναπαρω...\nΤα αρνητικα ξεπερασαν κατα πολυ τα θετικα.\nΑυτα ειχα να σας πω και αυτη τη φορα!\nΕσεις το εχετε δοκιμασει το συγκεκριμενο? Σας αρεσε??\nΜακαρι να βρω καποια αλλη εναλλακτικη απο essence!\nΚαι αν θελετε προτεινετε μου στα σχολια καποιο αλλο top coat\nπου να σας εχει βολεψει για να το δοκιμασω!\nΠολλα πολλα φιλιααα!!!\nΑναρτήθηκε από eleni brightside στις 12:09 π.μ.\nbeauty and the food beast! 30 Σεπτεμβρίου 2013 - 12:21 π.μ.\nΔεν το έχω δοκιμάσει..και δεν γνώριζα καν την ύπαρξή του!\nΔεν αλλάζω το seche vite!\neleni brightside 30 Σεπτεμβρίου 2013 - 12:24 π.μ.\nΤο seche vite ε?? Μου φαινεται κοντοζυγωνει η ωρα να το αγορασω! Πρεπει να ειναι πολυ καλο απο οσα ακουω!\nbeauty and the food beast! 30 Σεπτεμβρίου 2013 - 8:28 μ.μ.\nΕίναι πολύυυ πολύυυ καλό!!!!!! :D\nMarianna Chalkiadaki 30 Σεπτεμβρίου 2013 - 2:44 π.μ.\nInsta-Dri από Sally Hansen είναι το καλύτερο που έχω δοκιμάσει ως τώρα! Έχω ένα της Essence, αλλά δεν το έχω πολυχρησιμοποιήσει ακόμα για να σχηματίσω γνώμη, πάντως αν φταίει αυτό (που νομίζω αυτό φταίει), αργεί πολύ να στεγνώσει επίσης!\nΤο Insta-Dri έχει 8 ευρώ στα Sephora, και ευτυχώς δεν πήζει τόσο εύκολα!\neleni brightside 30 Σεπτεμβρίου 2013 - 8:26 μ.μ.\nΠηγα και το πηρα! Και συντομα θα το δοκιμασω Μαριαννα μου!!!\nΛυγερή Βλαχογιάννη 30 Σεπτεμβρίου 2013 - 6:02 π.μ.\nΑυτό το top coat tο δοκίμασα κι εγώ και έχω την ίδια ακριβώς γνώμη!!!Μακράν το χειρότερο είναι η φουκαλίτσες οι οποίες στη δική μου περίπτωση ήταν σε όλα τα νύχια και πάρα πολλές!!!Θα συμφωνήσω και με τη Μαριάννα Insta-dri!!!\neleni brightside 30 Σεπτεμβρίου 2013 - 8:28 μ.μ.\nΚαι μενα τα ιδια!!! Φουσκαλες παντου.... Για πεταμα το συγκεκριμενο, για τα σκουπιδια.... Με πεισατε με το ινστα-ντραι και το πηρα!!!\nΛυγερή Βλαχογιάννη 30 Σεπτεμβρίου 2013 - 6:47 π.μ.\nΤο ειδα Λυγερη μου και θα το ετοιμασω συντομα!\nBlushingloves Irene Greece 30 Σεπτεμβρίου 2013 - 8:20 π.μ.\nΟντως βασανιστηριο μεχρι να στεγνωσουν!!Το χειροτερο μου, ever!!\neleni brightside 30 Σεπτεμβρίου 2013 - 8:29 μ.μ.\nΚαλα το συγκεριμενο ασυναγωνιστο στην αναμονη! Με το ζορι το τελειωσα να μην παει χαμενο...\nΚοραλλία Τ 30 Σεπτεμβρίου 2013 - 9:33 π.μ.\nΔεν πολυ-χρησιμοποιώ top coat αλλά το συγκεκριμένο δεν νομίζω να το πάρω! Κι εγώ δεν τις μπορώ καθόλου τις φουσκάλες!\neleni brightside 30 Σεπτεμβρίου 2013 - 8:31 μ.μ.\nΝα μην το παρεις ποτε!\nΧαρά Σωτηροπούλου 30 Σεπτεμβρίου 2013 - 9:44 π.μ.\nπωπω και εγώ δε μπορώ να περιμένω ώρες να στεγνώσει,μετά εκνευρίζομαι και τα χαλάω!!\neleni brightside 30 Σεπτεμβρίου 2013 - 8:32 μ.μ.\nΑχαχαχ! Και εγω τα ιδια το τι νευρα εκανα, δε λεγεται! Ενταξει ειπαμε να περιμενουμε αλλα οχι και μια μερα ολοκληρη!\nstella psomad 30 Σεπτεμβρίου 2013 - 10:51 π.μ.\nΈχω πάρει και εγώ ένα φτηνό αλλά της εταιρίας Farmasi... Δεν είναι άσχημο για 2 ευρώ και δεν έκανε φουσκάλες. Επίσης δεν αργεί να στεγνώσει!\neleni brightside 30 Σεπτεμβρίου 2013 - 8:34 μ.μ.\nΧμμμμ!! Θα το εχω υποψιν μου να το δω καποια στιγμη!\nEva M. 30 Σεπτεμβρίου 2013 - 5:21 μ.μ.\nΕυχαριστούμε για την ενημέρωση! όχι δεν το έχω δοκιμάσει & ψάχνω και εγώ ένα καλό! :)\neleni brightside 30 Σεπτεμβρίου 2013 - 8:35 μ.μ.\nΜολις το βρω θα ενημερωσω!\nΑπο αυτο της eseence μεινε μακρυα παντως!\nDomniki Sarri 30 Σεπτεμβρίου 2013 - 8:51 μ.μ.\nΝαι βρε παιδί μου!!Μια από τα ίδια!.\neleni brightside 30 Σεπτεμβρίου 2013 - 9:00 μ.μ.\nΟπως καταλαβα ειμαστε πολλες οι δυσαρεστημενες απο αυτο!\nMint FloralDiary 30 Σεπτεμβρίου 2013 - 10:26 μ.μ.\nΑχ και ήλπιζα να βρω μία φτηνή εναλλακτική για top coat γιατί τα τελειώνω πολύ γρήγορα. Εγώ χρησιμοποιώ το Supreme της Seventeen και μου αρέσει πολύ. Το έχω αγοράσει πολλές φορές. Κοστίζει 6 ευρώ!\neleni brightside 18 Οκτωβρίου 2013 - 2:22 μ.μ.\nΘα το εχω υποψην μου! Θα το κοιταξω σιγουρα! Σε ευχαριστω πολυ!\nkate astolat 30 Σεπτεμβρίου 2013 - 11:24 μ.μ.\nΑν και το σκεφτόμουν, τελικά ΔΕΝ θα το δοκιμάσω, μια κ όπως βλέπω καμία δεν έμεινε ευχαριστημένη.\nΤελευταία μου αγορά ήταν τα gel look-top coat & quick-dry top coat από τη Golden Rose (2e έκαστο-10,5ml). Εξαιρετικά ικανοποιημένη, απλώνουν πολύ καλά (αν σκεφτείς πως έχουν κ μεγαλύτερο βουρτσάκι), στεγνώνουν γρήγορα και αντέχουν πολύ!\nΠιστεύω επόμενη αγορά θα είναι το Insta-Dri της sally Hansen, μια και διαβάζω πολύ καλά σχόλια\neleni brightside 18 Οκτωβρίου 2013 - 2:24 μ.μ.\nGolden rose δε βρισκω ευκολα δυστυχως.... Αλλα αγορασα προσφατα το insta-dri αφου πολλες κοπελες με συμβουλεψαν πως ειναι πολυ καλο!\nNtina Ch 3 Οκτωβρίου 2013 - 1:53 π.μ.\nΔεν το έχω δοκιμάσει, και αν κάνει και φουσκαλίτσες χάλια.. χρησιμοποιώ το top coat από Nfu Oh και δεν νομίζω να το αλλάξω ποτεεε!! :P\neleni brightside 18 Οκτωβρίου 2013 - 2:25 μ.μ.\nΑΑΑ Ντινακι που μπορω να το βρω αυτο που χρησιμοποιεις???\nCherry Blossom 27 Νοεμβρίου 2013 - 1:51 μ.μ.\nΜε επεισε η κριτικη σου! Δεν θα το αγορασω! χαχα Εαν θελεις ριξε μια ματια στο νεο μας blog.Θα χαρουμε πολυ να γινεις μελος στην παρεα μας! http://cherry2blossom.blogspot.com/\none year blog anniversary+GIVEAWAY


Phivos Nicolaides: Το ποτάμι στον καθρέφτη, Αικατερίνης Τεμπέλη\nΣυλλογή διηγημάτων από την Αικατερίνη Τεμπέλη\nΗ Αικατερίνη Τεμπέλη γεννήθηκε στη Σάμο, αλλά έζησε μερικά απ' τα πιο ενδιαφέροντα χρόνια της ζωής της στη Θεσσαλονίκη και στο Ηράκλειο, όπου σπούδασε αντίστοιχα Ψυχολογία και Κοινωνική Εργασία. Εργάστηκε για πάνω από μια δεκαετία στο ραδιόφωνο (Ράδιο Κρήτη 9,84, Studio 19, ΕΡΑ Ηρακλείου, 102, ΕΡΤ 3 κ.ά.) ως παραγωγός και παρουσιάστρια ραδιοφωνικών εκπομπών, καθώς και σε γνωστά περιοδικά κι εφημερίδες ως δημοσιογράφος.\nΣήμερα ζει στην Αθήνα κι ασχολείται μεταξύ άλλων με την Ιστορία, το Θέατρο και τις Νέες Τεχνολογίες. Γράφει τις νύχτες και ταξιδεύει συχνά στις ζωές των άλλων. Έχει γράψει τα βιβλία «Βενετσιάνικο Χρυσάφι» (Απρίλιος 2007) και «Η σκόνη των άστρων» που εκδόθηκε τον Οκτώβριο του 2010.\nΌπως σχεδόν κάθε πνευματικός άνθρωπος, η Αικατερίνη Τεμπέλη πασχίζει, να περάσει τη δική της αντίληψη για τις αρχές και τις αξίες, της ζωής που κουβαλά μέσα της. Με κεντρικό άξονα πάντοτε του ενδιαφέροντος της τον άνθρωπο, χαράζει τις ανάλογες ρότες μέσα από τα γραπτά της κείμενα και τα βιβλία της.\nΗ Αικατερίνη Τεμπέλη είναι ένα δραστήριο άτομο με θέληση και πείσμα που υπηρετεί το γραπτό λόγο ακατάπαυστα. Με την απαραίτητη καλλιέργεια και παιδεία, γεμάτη ευαισθησίες για τη ζωή και τον άνθρωπο καταγράφει τους προβληματισμούς της μέσα από τα ωραία της διηγήματα.\nΟ πλούσιος εσωτερικός της κόσμος φορτίζεται κάθε φορά, που στην ιστορία της, αναφέρεται σε ανθρώπινες σχέσεις και συναισθήματα. Γι’ αυτό και εκφράζεται με ένα ιδιαίτερο τρόπο, όπου οι σκέψεις της αναβλύζουν μέσα από τα εσώψυχά της. Έτσι, η πλοκή των ιστοριών της προκαλεί το ανάλογο ενδιαφέρον. Χαμηλών τόνων, όπως ταιριάζει σε μια πεπαιδευμένη προσωπικότητα, ταλαντούχα και χαρισματική, γράφει άνετα και περιγράφει με ιδιαίτερο στυλ τις όμορφες ιστορίες της. Πλάθει και εξιστορεί τα δρώμενα μέσα από την καθημερινότητα της ζωής και τις εκφάνσεις της, αναμειγνύοντας πάντα τη λεπτή διαχωριστική γραμμή του είναι με τα πρέπει.\nΚυρίαρχο στοιχείο των ιστοριών της είναι η ίδια η ζωή, η ανθρώπινη συμπεριφορά, τα συναισθήματα και τα αισθήματα μέσα από τα συνεχή δρώμενα, το ασταμάτητο ρολόι του χρόνου και του κύκλου της ζωής από την αφετηρία στο τέρμα. Από την αρχή στο τέλος. Χαρακτηριστικό το πρώτο διήγημά της για τη ζωή και το θάνατο. Καταφέρνει με ένα ιδιαίτερο τρόπο να αναμιγνύει την απλοϊκότητα, της καθημερινότητας με την πολυπλοκότητα της ωμής πραγματικότητας, όπου το παρόν διαδέχεται το παρελθόν, σ’ ένα αέναο ταξίδι, του καλού με του κακού.\nΈτσι, οι ιστοριούλες της με την απλότητα που περιγράφονται και την αμεσότητα που παρουσιάζονται, καταφέρνουν να προκαλούν το ενδιαφέρον του αναγνώστη. Μέσα από τις αφηγήσεις της, η συγγραφέας φαίνεται να μοιράζεται τις στιγμές και να συμπάσχει με ένα τρόπο ιδιαίτερα λεπτό και ελκυστικό.\nΜε φαντασία, απλώνει τις σκέψεις της νηφάλια, χωρίς περιττές ωραιοποιήσεις και λεκτικές ακρότητες, χρησιμοποιώντας την καθομιλουμένη χωρίς λεξοπλασίες για εντυπωσιασμό. Όπως δηλώνει η ίδια: «Οι λόγοι που με οδήγησαν στο να γράφω είναι πολλοί. Γράφω για να κρατάω ζωντανούς τους νεκρούς μου, γράφω για ν’ αφήσω κάτι πίσω μου, γράφω μήπως και βοηθήσω κι εγώ με τις μικρές μου δυνατότητες κάτι ν’ αλλάξει σ’ αυτό τον κόσμο… Γράφω για πολλούς λόγους και τελικά για πολλούς ανθρώπους. Παρόντες και απόντες…».\nΤο βιβλίο της Αικατερίνης Τεμπέλη «Το ποτάμι στον καθρέφτη» περιέχει δέκα αυτοτελείς ιστορίες. Ξεχωρίζω μια μικρή παράγραφο από την πρώτη ιστορία του βιβλίου της: «Το σημαντικό, μωρό μου, είναι η τιμιότητα της πρόθεσης κι όχι το αν θα την εκτιμήσει ένας άντρας που δεν γνωρίζω, που δεν θα ξαναδώ και που ενδεχομένως το ‘χει επάγγελμα να ζητάει. Δεν είν’ αυτό που μ’ ενδιαφέρει. Εγώ με τις προθέσεις μου θέλω, να ‘μαι εντάξει. Και με τις τίμιες και με τις άτιμες.» και συνεχίζει στην επόμενη σελίδα: «Μπήκαμε σε σήραγγα. Για λίγο. Ή μήπως όχι; Βουτιές κι αναδύσεις στα σπλάγχνα της πόλης, στις σκοτεινές αρτηρίες της, στον αφιλόξενο μαύρο ορίζοντα. Τι εφιαλτικό λούνα παρκ η ζωή ώρες-ώρες. Το κεφάλι σου έπεσε στο πάτωμα. Το κορμί σου έδειχνε τόσο άκαμπτο που τρόμαξα. Ήθελα να ουρλιάξω. Κόλλησα την πλάτη μου στο κάθισμα, να γίνω ένα μαζί του. Να σωθώ. Ο τύπος απ’ το βάθος με κρυφοκοίταζε πάλι. Τον έβλεπα κι εγώ απ΄ το τζάμι. Το τζάμι-καθρέφτη που έδειχνε έξω αλλά ταυτόχρονα και μέσα. Και είπα: Αμάν! Εγώ σε ποια εικόνα είμαι αληθινά; Σε ποια εικόνα;».\nΓράφει στη Δεύτερη ιστορία της: «Αν κάτι έχω ζηλέψει στη ζωή μου, αυτό είναι τα’ άσπρα σεντόνια. Τα κολλαρισμένα άσπρα σεντόνια των ξενοδοχείων, που κοιμούνται πάνω τους τόσοι άνθρωποι, κλαίνε, γελάνε, κάνουν έρωτα, διαβάζουν, πεθαίνουν, κι όμως όταν πας εσύ, ο νέος πελάτης, σε υποδέχονται άσπιλα. Κουβαλούν κάτι απ΄τη σιωπή που σεργιανάει σ’ όλα τα ξενοδοχεία γ’ θέσης, κάτι απ’ τους γέρους κυρίους που σε κοιτούν υποψιασμένοι στη ρεσεψιόν, κάτι απ’ τα παλιωμένα έπιπλα με το γδαρμένο τόπους τόπους ξύλο…». Και συνεχίζει: «Ζηλεύω που δεν είμαι ένα άσπρο σεντόνι ξενοδοχείου. Ζηλεύω που δεν μπορώ να ξεγράψω, τόσο εύκολα όπως αυτά, τους ανθρώπους που κοιμούνται στην αγκαλιά μου, τους ανθρώπους που με τσαλακώνουν, αλλά κι αυτούς που με χαϊδεύουν στοργικά κι ακουμπούν πάνω μου ξέγνοιαστα.».\nΣτην ιστορία της με τίτλο «Το ποτάμι στον καθρέφτη» ξεχωρίζω: «Συχνά η αλήθεια κυλιέται στο σκοτάδι. Αλλά εγώ παλεύω για το ψέμα. Θέλω να σου στολίσω ένα όμορφο ψέμα και να σ’ το προσφέρω σαν χριστουγεννιάτικο δώρο. Γιατί καταλαβαίνω καλά πια πως ο έρωτας είν’ ένα πουκάμισο που χρόνια τώρα προβάρω σε ανόμοια κορμιά. Ούτε στο δικό σου ταίριαζε. Υπέκυψες στην ιδέα του πιο εύκολα απ΄ ό,τι στον ίδιο τον έρωτα. Υπάρχει λόγος για να πληρώσεις τα τριάντα αργύρια της προδοσίας. Όταν ο κουρνιαχτός θα κατακαθίσει, το πιο μικρό ελάφι θα θυσιαστεί. Για να επισφραγιστεί η υποταγή της σάρκας. Είναι η μόνη που φέρνουμε βόλτα. Με την απαίτηση του μυαλού, όμως, τι θα γίνει;». Στη συνέχεια: «Είχα πάντα σπόρους κακούς μέσα μου, το ‘ξερα δα, αλλά τους βοήθησες να στεριώνουν στα σωθικά μου με τις αρνήσεις σου».\nΤο ενδιαφέρον της για τα κοινά και τον συνάνθρωπο το εξέφρασε με τον καλύτερο τρόπο σε μια συνέντευξη που είχε δώσει και πει τα εξής χαρακτηριστικά: «Δεν διακατέχομαι από τέτοιες αγωνίες. Μ ενδιαφέρει μόνο να γίνομαι καλύτερη ως άνθρωπος και να ‘μαι χρήσιμη στους άλλους».\nΚαλοτάξιδο της εύχομαι από καρδιάς να είναι και το καινούργιο της βιβλίο, με πολλές άλλες επιτυχίες στη συνέχεια.\nΟπισθόφυλλο: Είναι κι αυτά τα τζάμια-καθρέφτες, που σου δείχνουν έξω αλλά ταυτόχρονα και μέσα και σε κάνουν ν’ αναρωτιέσαι σε ποια εικόνα ανήκεις τελικά. Σε ποια εικόνα; Μπλέκονται τα όνειρα με την πραγματικότητα, και τα ποτάμια που κυλούν σε παρελθόντες χρόνους σ’ αναγκάζουν να ψάξεις την αλήθεια μέσα σου. Κι ας σπανίζουν τα θαύματα, κι ας χάνουν οι άγγελοι μερικά φτερά στις συναλλαγές με τους απανταχού εκπεσόντες… Θα τον βρούμε τον δρόμο για τον Παράδεισο, κάνοντας τις μικρές απαραίτητες αλλαγές στα σχέδια της ζωής μας. Όλοι οι ρόλοι μας, άλλωστε, για μία και μόνη παράσταση: έρωτα και θανάτου. Κι αν χωρίς τύψεις μας τσαλακώνουν κάποιοι, μνησίκακα ματαιωμένοι, όσο μπορούμε να χορεύουμε κάτι αστόλιστες νύχτες τι να φοβηθούμε δηλαδή;\n«…Δεν είχε αγριέψει η θάλασσα με τον παλιόκαιρο. Σαν να ’ταν θάλασσα άλλου κόσμου, όχι του ίδιου με της βροχής. Ήσυχα συνέχιζε ν’ ακολουθεί τον αέναο ρυθμό της. Σκέφτηκε πως, αν τον έβλεπε κανείς, θα τον περνούσε γι’ άγαλμα έτσι ασάλευτος που ήταν. Ή για τρελό. Ναι, ναι, μάλλον για τρελό. Είναι και πιο εύκολο άλλωστε. Δεν μπορείς να εξηγήσεις τις πράξεις του άλλου; Λες: πάει αυτός, τρελάθηκε, και καθάρισες. Δεν κάθεσαι να ψάχνεις για προθέσεις και κουραφέξαλα. Κι είναι ασφαλής ο διαχωρισμός, γιατί εκείνος διαφέρει από σένα, απ’ το σύνολο. Όχι εσύ, εκείνος. Τον βάζεις λοιπόν απέναντι όμορφα όμορφα με την ταμπελίτσα του, σαν κουτί με πράγματα αχρείαστα, κι αλίμονό του αν αλλάξει θέση. Χάθηκε!».\nAikaterini Tempeli (Facebook)\nPosted by Phivos Nicolaides at 1/24/2016 12:07:00 PM


29 Μαρτίου 2012 ~ Βαγγελιώ Κασσαπάκη\nΚαθαρίζουμε το πορτοκάλι και αφαιρούμε όση περισσότερη από την άσπρη μεμβράνη μπορέσουμε από τις φέτες του. Τις βάζουμε στο multi και τις αλέθουμε πολύ καλά. Ανακατεύουμε τα υλικά μας στη λεκάνη αφού προσθέσουμε και τα κανελογαρύφαλλα μέχρι να ομογενοποιηθούν, ρίχνουμε και το πορτοκάλι .Διαλύουμε τη σόδα στο χυμό λεμονιού και τον ανακατεύουμε με τα υπόλοιπα υλικά. Προσθέτουμε το αλεύρι λίγο λίγο μέχρι να έχουμε μια μαλακή ζύμη. Την αφήνουμε να ξεκουραστεί μια μισή ώρα τουλάχιστον. Ξεπλένουμε το σουσάμι μέσα σε σουρωτήρι και το απλώνουμε σε βαμβακερή πετσέτα. Το πασπαλίζουμε με τη ζάχαρη. Έτσι θα κολλήσει στα κουλουράκια μας.\nΠαίρνουμε ζύμη όσο ένα μέτριο καρύδι και την πλάθουμε κορδόνι. Το κυλάμε πάνω στο σουσάμι . Μετά το πλάθουμε ξανά στο πλαστήρι για να κολλήσει πάνω του το σουσάμι και το κλείνουμε σε κουλουράκι ή το αφήνουμε τριβιδάκι (έτσι τα λέμε στην Κρήτη τα μακρουλά ).Τα αραδιάζουμε σε λαδωμένο ή σε στρωμένο με χαρτί ψησίματος ταψί. Τα ψήνουμε στους 180 βαθμούς για 25-30 λεπτά ή μέχρι να πάρουν ένα χρυσοκάστανο χρώμα.\nLast reply was 21 Μαρτίου 2018\nView 24 Ιουλίου 2019


8 πρωτοποριακά προϊόντα της Google που καταργήθηκαν άδοξα – myGREEK.info\n8 πρωτοποριακά προϊόντα της Google που καταργήθηκαν άδοξα\nΗ Google διαθέτει αυτήν τη στιγμή 81 προϊόντα στη σελίδα της, από εργαλεία για Android όπως το Gboard και ειδοποιήσεις έκθεσης στον COVID-19, ως εφαρμογές όπως το Waze και το Snapseed. Περιλαμβάνει ακόμη και προϊόντα με τα οποία δεν ασχολείται πλέον άμεσα, όπως το Cardboard του οποίου έχει ουσιαστικά εγκαταλείψει τον έλεγχο ενώ έχει αναστείλει και τη χρηματοδότηση του. Και δεν είναι το μόνο. Όπως φαίνεται η Google έχει σταματήσει να υποστηρίζει δεκάδες προϊόντα όλα αυτά τα χρόνια, αναφέρει το Cracked.\nΝα 8 από αυτά\n1. Google Play Music (2011-2020)\nΗ Google θέλει να μεταφέρει κάθε χρήση media που λαμβάνει χώρα στις πλατφόρμες της στο YouTube και γι’ αυτό το Google Play Music έκλεισε πρόσφατα, εν μέσω της πανδημίας. Αυτό είχε σαν αποτέλεσμα εκατομμύρια χρήστες Android να χάσουν την προεπιλεγμένη εφαρμογή τους για αγορά, λήψη και ακρόαση μουσικής και podcast, με μόλις τέσσερις μήνες προειδοποίηση που έλεγε ότι όλη η μουσική που αγόρασαν θα διαγραφεί.\n2. Google Reader (2005-2013)\nΤο RSS feed reader είχε κάποιες μοναδικές επιλογές που το καθιστούσαν αγαπημένο για πολλούς μπλόγκερ, οι οποίοι εξακολουθούν να γράφουν μέχρι και σήμερα για το πόσο τους λείπει. Το αποτέλεσμα ήταν το περιεχόμενο πολλών ιστότοπων να μοιάζει πλέον περισσότερο με εισερχόμενα ηλεκτρονικού ταχυδρομείου, ενώ οι χρήστες επισκέπτονται όλο και λιγότερους μεμονωμένους ιστoτόπους.\n3. Εφαρμογές ανταλλαγής μηνυμάτων (2005 – σήμερα)\nΑπό το 2005, η Google κυκλοφόρησε πάνω από δώδεκα προϊόντα αποστολής μηνυμάτων. Επρόκειτο ουσιαστικά για τις ίδιες ιδέες που απλά επαναλαμβάνονταν, με ένα μεγάλο κομμάτι της ευθύνης να πέφτει στο πρόγραμμα «Minimum Viable Product Launches» που υποτίθεται ότι προσφέρει πρόσθετες δυνατότητες και βελτιώσεις με βάση τα σχόλια των χρηστών, αντί να κυκλοφορεί ένα νέο ολοκληρωμένο προϊόν. Τέτοιες εφαρμογές ήταν το Amadeo, το Gchat, το Allo και το Wave.\n4. iGoogle (2005-2013)\nΤο iGoogle ήταν μια προσαρμόσιμη αρχική σελίδα με βάση μια προσωπική διαδικτυακή πύλη που ξεκίνησε από την Google τον Μάιο του 2005 κα διακόπηκε την 1η Νοεμβρίου 2013. Ήταν ουσιαστικά μια αρχική σελίδα όπου ο χρήστης θα μπορούσε να λαμβάνει εξατομικευμένες πληροφορίες και links με όποια διάταξη ήθελε. Πολλοί στενοχωρήθηκαν με την κατάργηση του. Μεταξύ αυτών ήταν πολλοί μαθητές Λυκείου που συνειδητοποίησαν ότι ο ιστότοπος ήταν φτιαγμένος με τέτοιο τρόπο που μπορούσαν να παίζουν όλα τα μπλοκαρισμένα παιχνίδια χωρίς να βγαίνουν από την αρχική τους σελίδα.\n5. Google+ (2011-2019)\nΤο Google+ διήρκησε 8 χρόνια και ήταν σχεδόν υποχρεωτικό. Όποιος είχε λογαριασμό Google για το Gmail είχε και λογαριασμό Google+, αν και οι περισσότεροι τον ξεχνούσαν αμέσως και δεν τον χρησιμοποιούσαν ποτέ με αποτέλεσμα ο περισσότερος κόσμος να αγνοεί την ύπαρξη του πολύ πριν διακοπεί.\n6. Project Ara (2013-2016)\nΊσως η τοποθέτηση ενυδρείου στο smartphone δεν ήταν καλή ιδέα, αλλά ήταν κάτι φρέσκο όπως ήταν το μεγαλύτερο μέρος της ιδέας πίσω από αυτό το modular smartphone το οποίο δούλεψε η Google για περίπου τρία χρόνια πριν το αποσύρει το 2016. Ωστόσο, ακόμα κι αν η ιδέα δεν απογειωνόταν, θα ήταν ωραίο να μπορούσαμε να αντικαταστήσουμε τις μπαταρίες μας.\n7. Αναζήτηση δημόσιας υπηρεσίας Google (2002-2006)\nΗ Google ισχυρίζεται ότι έκλεισε αυτήν την υπηρεσία λόγω προβλημάτων ασφαλείας, αλλά δεν την επανέφερε ποτέ. Η υπηρεσία επέτρεπε σε μη κερδοσκοπικούς οργανισμούς, εκπαιδευτικά ιδρύματα, κυβερνητικούς οργανισμούς και ιστοτόπους να παρέχουν μια λειτουργία αναζήτησης για συγκεκριμένους ιστοτόπους χωρίς να υποβάλλουν τους χρήστες σε διαφημίσεις. Εναλλακτικές λύσεις υπάρχουν ακόμα, αλλά πρέπει να δηλώσετε συμμετοχή στο πρόγραμμα και να υποβάλετε αίτηση, διαδικασία αρκετά περίπλοκη.\n8. Google OS (2013-2017)\nΘυμάστε το Google Glass; Όταν ανακοίνωσαν ότι θα μας βοηθάει να περιηγηθούμε στις πόλεις, να αγοράσουμε εισιτήρια και να παίζουμε μελωδίες σε βιντεοκλήσεις. Φυσικά, η πραγματικότητα ήταν κάπως διαφορετική. Η Google πούλησε αρχικά κάποια Google Glass που όμως δεν προσέφεραν την ίδια εμπειρία που υπόσχονταν στις διαφημίσεις, ενώ υπήρχαν και προβλήματα με την προστασία προσωπικών δεδομένων. Το πρόγραμμα δεν έχει διακοπεί, αλλά η βάση λογισμικού έχει αλλάξει αρκετά και η Google σταμάτησε την παραγωγή Google Glass.\nΚΟΥΙΖ: Πόσα γνωρίζεις για τη σύγχρονη τεχνολογία;\nΠηγή άρθρου: mikropragmata.lifo.gr\nΟλική έκλειψη Ηλίου το Σάββατο – Η επόμενη το 2023\nΟλική έκλειψη Ηλίου, η μοναδική της φετινής χρονιάς, θα συμβεί το Σάββατο (4/12), αλλά δεν θα είναι ορατή από την Ελλάδα. Το «μονοπάτι» της έκλειψης θα...\nΜια ολική έκλειψη Ηλίου – η μοναδική του φετινού έτους – θα συμβεί στις 4 Δεκεμβρίου, όμως δεν θα είναι ορατή από την Ελλάδα. Το...\nΜάθαμε τα πάντα για το Samsung Galaxy A73, χαρακτηριστικά και τιμή\nΠεριμένουμε η Samsung να λανσάρει τον διάδοχο του Galaxy A72, το Galaxy A73. Τις τελευταίες ώρες διέρρευσαν τα πάντα, ή σχεδόν τα πάντα για το...\nΗ μόνη ολική έκλειψη Ηλίου για το 2021 έρχεται στις 4 Δεκεμβρίου, όμως δεν θα είναι ορατή από την Ελλάδα.Το φαινόμενο θα γίνει πλήρως ορατό...\nΈρχεται ολική έκλειψη ηλίου – Ένα δώρο από το Σύμπαν ορατό μόνο για λίγους\nΠρόκειται για τη μοναδική ολική έκλειψη ηλίου το 2021.Το «μονοπάτι» της έκλειψης θα είναι ορατό πλήρως μόνο για λίγο από την Ανταρκτική και τον Νότιο...\nPrevious post:Η Γαλλία δεν αναγνωρίζει την κυβέρνηση των Ταλιμπάν στο Αφγανιστάν\nNext post:Κορωνοϊός – Βρετανός υπουργός Υγείας: Δεν αναμένω νέα lockdown – Όχι στα διαβατήρια εμβολιασμού


Τλήμων (ταλαίπωρε) Αϊνστάιν - Δρόμος της Αριστεράς\nΑρχική γνώμες Τλήμων (ταλαίπωρε) Αϊνστάιν\nΣτη χώρα μας επίσης ευδοκιμεί ένα νέο ρεύμα επιστημονικοφανούς μυστικισμού, στηριζόμενο στην παρανόηση, επιστημονική και φιλοσοφική, των μεγάλων κατακτήσεων της φυσικής του 20ού αιώνα. Πρόσφατα ξέσπασε ένα σκάνδαλο: κορυφαίοι εκπρόσωποι της Ένωσης Ελλήνων Φυσικών πρωτοστατούν τα τελευταία χρόνια στη διάδοση μυστικιστικών και ανορθολογικών ιδεών, που βρίσκονται σε ριζική αντίθεση με τις θεωρίες της φυσικής. Η καταδίκη αυτού του γεγονότος ήταν καθολική, όμως, απ’ ό,τι γνωρίζω, κανείς δεν αντέταξε στο νέο-μυστικιστικό παραλήρημα τις βασικές ιδέες των θεωριών του Αϊνστάιν, της Μικροφυσικής και της Κοσμολογίας. Σε προηγούμενο φύλλο του Δρόμου ασχοληθήκαμε με την υπόθεση της Μεγάλης Έκρηξης. Σήμερα αντιπαραθέτουμε τις πραγματικές απόψεις του Αϊνστάιν στις αγυρτείες (impostures) των νέο-μυστικιστών, ένα άρθρο του Ε. Μπιτσάκη από την εφημερίδα Τα Νέα (30/6/05).\nΔΕΥΤΕΡΗ ΑΠΟΦΑΝΣΗ, εξίσου σοβαροφανής, ως προφανής αλήθεια: Ο χώρος μας (ήτο Σύμπαν, αν προτιμάτε) έχει τέσσερις διαστάσεις. Λάθος! Ο χώρος και στην ειδική και στη γενική σχετικότητα, και στην κβαντική μηχανική, είναι τρισδιάστατος. Από πού λοιπόν προκύπτει το λάθος; Από το ότι στη σχετικότητα η κίνηση, ο χώρος και ο χρόνος συνδέονται ενδογενώς. Η σχετικότητα του μήκους και η σχετικότητα του χώρου, αίρονται στα πλαίσια του τετραδιάστατου χωροχρονικού διαστήματος. Ο χρόνος τώρα είναι τέταρτη διάσταση, χρονική, όχι χωρική. Ο χώρος συνεπώς, είναι τρισδιάστατος. Μάλιστα, αν αγνοήσουμε την παρουσία της ύλης και αν θεωρήσουμε μικρές ταχύτητες, τότε ο χώρος γίνεται τοπικά ευκλείδειος. Η παλαιά γεωμετρία του Ευκλείδη ισχύει και στα εργαστήρια και στα διαπλανητικά ταξίδια.\nΤΕΤΑΡΤΗ ΑΠΟΦΑΝΣΗ. Αυτή αφορά την κβαντική μηχανική, δηλαδή το γενικό, θεωρητικό πλαίσιο της νεώτερης μικροφυσικής. Ο Αϊνστάιν με την εξήγηση του φωτοηλεκτρικού φαινομένου, με την απόδειξη δηλαδή ότι το φως αποτελείται από ελάχιστες ασυνεχείς ποσότητες (τα κβάντα), υπήρξε ένας από τους θεμελιωτές της κβαντικής Μηχανικής. Αλλά, κατά κανόνα, και άκριτα, υποστηρίζεται ότι ο Αϊνστάιν ποτέ δεν δέχτηκε την κβαντική μηχανική, ότι ήταν εχθρός της κβαντικής μηχανικής κ.λπ. Περί τίνος πρόκειται όμως; Η κβαντική μηχανική είναι μία καταπληκτική θεωρία, βάση όχι μόνο της θαυμαστής σημερινής μικροφυσικής, αλλά και όλων των μοντέρνων τεχνολογιών. Ποιος αμφισβητεί λοιπόν την αλήθεια της; Το πρόβλημα βρίσκεται αλλού: Είναι πρόβλημα ερμηνείας. Η κβαντική μηχανική, κατ’ εξοχήν αντιεποπτική θεωρία ήτανε δύσκολο να κατανοηθεί. Έτσι, από τη δεκαετίατου΄20, διαμορφώθηκαν δύο σχολές: Η θετικιστική (η λεγόμενη σχολή της Κοπεγχάγης) και η ρεαλιστική. Η πρώτη (Μπορ Χάιζεμπεργκ κ.λπ.) υποστήριζε ότι με την κβαντική μηχανική καταρρίπτεται η. αρχή της αιτιότητας και (για τους ακραίους) η υλικότητα των μικροσωματίων. Επίσης η αρχή της τοπικότητας, δηλαδή της πεπερασμένης ταχύτητας των φυσικών αλληλεπιδράσεων. Η ρεαλιστική σχολή (Αϊνστάιν, ντε Μπρέιγ κ.λπ.) αντίθετα, υποστήριζε την αντικειμενικότητα και την υλικότητα των μικροσωματίων, την αιτιοκρατική τους κίνηση στον χώρο και στον χρόνο και τον τοπικό χαρακτήρα των φυσικών διεργασιών. Ο Αϊνστάιν, συνεπώς, δεν ήταν εχθρός της κβαντικής μηχανικής. Ήταν αντίπαλος (ο πλέον εξέχων αντίπαλος) της σχολής της Κοπεγχάγης. Τέλος, κατά μία εξίσου βεβαιωμένη «αλήθεια» ο Αϊνστάιν ηττήθηκε, τελικά και οριστικά από τον Μπορ. Η αλήθεια είναι ότι η διαμάχη συνεχίζεται, τόσο στο θεωρητικό, όσο και στο πειραματικό πεδίο. Histoire terminée, histoire inderminable, όπως θα έλεγε και ο Althusser.


maNos anTonaRos: Το χαρτινο παρελθον\nΚάνετε λάθος στην εκτίμησή σας. Κανείς δεν τον ανακάλυψε. Εκείνος βομβάρδιζε επιλεκτικά δημοσιογράφους με ε-μέηλ, έχω ακούσει ανατριχιαστικές ιστορίες από δυο επώνυμους μπλόγκερς που τους τα'χε σπάσει με τα ε-μέηλ που τους έστελνε και με επιθετικά ποστ. Τότε υπέγραφε και με το πραγματικό του όνομα τα ε-μέηλ.\nΔεν έχω τίποτε με τον Πιτσιρίκο, κανείς δεν έχει, απλά, σχολιάζουμε το γεγονός ότι είναι αντίστροφη η αναλογία της ποιότητας των κειμένων του και της πρωτοτυπίας τους με τη δημοσιότητα που απολαμβάνει αλλά πάλι, έτσι συμβαίνει στην ελληνική κοινωνία. Οι φελλοί είναι οι αναγνωρίσιμοι αλλά ο Πιτσιρίκος έχει ημερομηνία λήξης και η αντίστροφη μέτρηση για τη λήξη του άρχισε ήδη.\nΟι δημοσιογράφοι που ψάχνουν το Δίκτυο καλά θα κάνουν να αναδεικνύουν τα σοβαρά θέματα που κατατίθενται στη μπλογκόσφαιρα αντί να αναδεικνύουν (και να "καίνε") αυτούς που τα γράφουν.\nΚάπου, κάπως, κάποτεμ έγραψες για την "εισβολή" των ΜΜΕ και της νοοτροπίας τους εδώ. Δυστυχώς επιβεβαιώνεσαι. Οι έξυπνοι μεταλλάσσονται ταχέως σε "εξυπνάκηδες"... Κρίμα...\nΑραγε θα υπάρξει σε λίγο\nστις σχολές ΜΜΕ\nκατα το ρεμπετολόγος;;\nίσως και πιτσιρικολόγος....\nΠροσωπικά προτιμώ το Συκοφάντη\nΟμολογώ -αν και έτσι παραδέχομαι την ήττα της...εξυπνάδας μου- ότι δεν είχα σκεφτεί καθόλου το περί "εντύπων που διαβάζουν τα Blogs" κλπ κλπ κλπ.\nΌταν ξεκίνησα το blog, το έκανα καθαρά ημερολογιακά, έτσι και παρέμεινε. Μάλλον από κάποιου είδους εγωπάθεια κινούμενη, μου άρεσε (και μου αρέσει) η ιδέα του να διαβάζει κάποιος όσα γράφω (δηλ. κάποια από όσα σκέφτόμαι).\nΣτην πραγματικότητα, ήταν (και είναι) μάλλον μια ανάγκη: για επικοινωνία. Και μου είναι αρκετό...Ακόμη και στα post που δε βρίσκω ούτε ένα comment, μου φτάνει που -στατιστικά- έστω και ΕΝΑΣ θα το διάβασε.\nΚι αν δεν το διάβασε, και πάλι δεν πειράζει...Αφού θα διαβάσω άλλων και θα λέω τα δικά μου. Αν δεν ακούει κανείς, δεν χαλιέμαι απλώς διεκδικώ.\nΕλπίζω να μην υπάρξει ΟΥΤΕ ΕΝΑΣ "οργανισμός" που να διαβάζει τα blogs με μάτι κριτικό ως προς την "εμπορικότητα" των κειμένων.\nΑν όμως υπάρχει, τότε δυστυχώς, δεν σκοπεύουν να μας αφήσουν ούτε κολυμπηθρόξυλο για την πάρτη μας! Ακόμη και μια έμπνευση της στιγμής "σου" ή μια επιθυμία σου για επικοινωνία, καταλήγει στη χυδαιότητα του "επαγγελματισμού στην έκφραση".\nΟι επαγγελματίες "καλλιτέχνες" όπως και οι "επαγγελματίες" άνθρωποι, είμαστε καταδικασμένοι σαν το "αδύναμο είδος" στη Φύση...Σκεφτείτε το...\np.s.Μάνο (επιτρέπετε τον ενικό;)υγεία και έμπνευση! Χρόνια καλά!\nΑ, ο Πιτσιρίκος! Μα καλά, και ανήμερα τα Χριστούγεννα; Λοιπόν, έχω ακούσει κι εγώ κάτι ανατριχιαστικές ιστορίες. Πρώτα απ' όλα, δυο επώνυμοι μπλόγκερς μου είπαν πως ο Πιτσιρίκος έχει και ουρά. Στριφτή. Κι αυτή η ιστορία με τους δημοσιογράφους που είναι επώνυμοι bloggers πολύ ενδιαφέρουσα. Για ρώτα τους όμως βρε anonymous, μήπως απαντούσαν κι αυτοί στα mail αυτού του αλήτη του Πιτσιρίκου. Δεν το πιστεύω αλλά λέω. Όμως, αν απαντούσαν, μήπως μπορούν να σου πουν τι του έγραφαν. Έτσι, για να τον ξεμπροστιάσουμε εντελώς τον αλήτη. Και με επώνυμες, διακεκριμένες υπογραφές. Γιατί σιωπούν αυτοί οι αξιοσέβαστοι άνθρωποι; Μήπως φοβούνται πως θα χάσουν τις δουλειές τους; Τουλάχιστον ξέρουν ποιον θα κυνηγάνε μετά. Έτσι δεν είναι "anonymous"; Καλά Χριστούγεννα.\nΤο οτι ψαχνουν για ατομα μεσω μπλογκ ειναι γνωστο,βλεπε αμπελοφιλοσοφιες,πιτσιρικο κλπ.\nΕγω το εχω ξαναπει,καποιοι ξεκινανε μπλογκ για να αναδειχτουν,αλλοι για την καβλα τους (ενας απο αυτους ειμαι και εγω),αλλοι απλα γιατι θελουν να γεμισουν την μοναξια τους.\nΕχουμε δει ατομα να μιλανε χυμα,γυναικες να εκφραζονται πραγματικα οπως θελουν χωρις να καιγονται αν καποιος θα τους κολλησει ταμπελα (πολυ τις γουσταρω),ανθρωπους να τα βαζουν με πολιτικους και με την πολιτικη γενικοτερα.\nΑυτο που φοβαμαι ειναι να μην γινει το μπλογκ οπως εχουν καταντησει πολλα εντυπα και η τηλεοραση.Να θελεις να πεις πραγματα, να ξεσπασεις αλλα επειδη δουλευεις για τον ταδε να μην μπορεις εκφραστεις μηπως και ξαναβρεθεις ανεργος.\nΗ δημοσιοτητα ειναι κατι που πολυ επιθυμουν,καθως και το να βγαζουν χρηματα απο κατι που γουσταρουν.\nΔεν σκεφτηκαν ομως την τριβη και τα "πρεπει" τα οποια θα "σκοτωσουν" αυτο που ειναι.\nΤο τελευταιο θα το παρατηρησετε συντομα απο τα κειμενα τους εδω.\nΘα δειτε αλλαγες,αν δεν τις εχετε δει ακομα.Οφου με πιασε η πολυλογια,αν και αυτα ειναι τα λιγοτερα που θα ηθελα να πω για το θεμα αυτο.Τεσπα.\nΧρονια Πολλα Μανο για την ονομαστικη σου εορτη και Καλα Χριστουγεννα σε σενα και σε οσους σε αγαπουν και αγαπας:)\nΒασικά διαφωνώ μαζί σας. Όχι στο αν το "σύστημα" καταπιεί τον πιτσιρίκο, αλλά στο ότι οι πλειοψηφία των bloggers είναι δημοσηιογράφοι ή wannabe.\nΕδώ είναι μια ενδιαφέρουσα εργασία του broccoli. Πόσους από αυτούς περιέχει το sample σας ώστε να μπορείται να βγάζετε ασφαλή συμπεράσματα?\nΕγώ πάντως θαρρώ (μπορεί βέβαια και να κάνω λάθος) πως η πλειοψηφία δεν είναι ούτε θέλουν να γίνουν δημοσιογράφοι\nallmylife Χρόνια πολλά πιτσιρίκα\nanonymous1 Φίλε μου, ούτε εγώ έχω τίποτα ούτε υπερ ούτε κατά του Πιτσιρίκου. Δεν είπα αυτό. Ούτε ξέρω αν έστελνε ε-μαιλ ή όχι... Λέω απλώς ότι αυτο δεν είναι blogging. Σε διαβεβαιώνω, ότι είναι εντελώς γελοίο να με νιάζει αν κάποιος θέλει να μπει ή να μην μπει στη δημσοιογραφία. Μεγάλο παιδί είναι, ας προσέχει... Θα επανέλθω όμως στο θέμα γιατί η συγκεκριμένη περίπτωση έχει bloggistiko κι όχι μόνο, ενδιαφέρον. Χρόνια Πολλά.\nΗμίαιμε... δυστυχώς επιβεβαιώνομαι... το χειρότερο (για μένα) είναι ότι δεν εκπλήσσομαι... ούτε καν χρειάστηκε να σκεφθώ για να προβλέψω. Οχι γιατί ξέρω εμάς εδώ... αλλά γιατί ξέρω εκείνους εκεί.\nΟποιον θέλουν να "εξολοθρεύσουν" τον παίρνουν στην παρέα τους.\nΦιλιά σε σένα και την οικογένεια σου. Να'στε όλοι πάντα καλά!\nergotelina... χαχαχαχαχαχαχα... συμφωνώ μ'αρέσει και μένα πολύ και ακούω τα podcast του. Σου εύχομαι να είσαι πάντα υγιής και ευτυχισμένη.\nγεωργία... οχι η εξυπνάδα σου δεν ηττήθηκε. Συμφωνώ με όλα όσα λες... και τα αναλύεις πολύ καλά... αυτο ακριβώς είναι (προς το παρόν) το blogging... όταν έρθουν, θα συμβεί αυτο που λες "δεν θα αφήσουν ούτε κολυμπηθρόξυλο"... αυτό που δεν ξέρουν, είναι οτι εμείς (όσοι αγαπάμε αυτη την επικοινωνία) θα είμαστε ... αλλού.\nΟσο για το αν μπορεί κάποιος να δει τα blogs με εμπορικό μάτι, έχω άλλη γνώμη: Βεβαίως και μπορεί, αλλά με e-μάτι.\nAnonymous2. Toν χαρακτηρίζεις μωρέ αλήτη, επειδή έστελνε (αν έστελνε...δεν το γνωρίζω προσωπικά) μαιλ σε δημοσιογράφους...για δικούς του λόγους; Οχι μωρέ παιδί μου... σε διαβεβαιώνω ότι στους δημοσιογράφους στέλνουν μαιλ όσοι δεν μπορείς να φαντασθείς και για εντελώς άσχετους ή ποταπούς λόγους...\nΔεν τον διαβάζω τον Πιτσιρίκο για τους λόγους που εξηγώ... τον διάβασα πολύ (πράγμα που είναι διαφορετικό από το να τον διαβάζω κάθε μέρα... τα blogs δεν είναι βιβλία) για να γράψω αυτο το κείμενο... κατα την γνώμη μου τον έχουν ήδη ρουφήξει γιατί γράφει με τον τρόπο ΤΟΥΣ.\nΑπλώς δεν καταλαβαίνω τί μας νιάζει εμάς;\nΑν θέλεις ξαναδιάβασε την τελευταία παράγραφο.\nΝα περνάς καλά και χρόνια πολλά.\nsilentsoul...αυτά που έγραψες θα μπορούσαν να μπουν ένθετα στο post μου. Τα προσυπογράφω.\nΣε φέρνω κοντά και σμουτς σου στέλνω κι εγω ενα φιλί.\nΚαλές γιορτές γλυκειά μου...\nSpiretos 72...μάλλον εγώ φταίω που δεν το έδωσα καλά. Δεν εννοούσα ότι πόλλοί bloggers, θέλουν να γίνουν δημοσιογράφοι. Οχι! Είπα ότι πολλοί που ξέρω εγώ θέλουν να γίνουν με βαρκα το blogs τους δημοσιογράφοι....\nΚαι συμφωνώ μαζί σου, ότι η πλειοφηψία δεν είναι ούτε θέλει να γίνουν δημοσιογράφοι...\nΠρος Θεού... η πλειοφηφία είναι σοβαροί άνθρωποι. Και δεν το λέω καθόλου ειρωνικά.\nΕνδιαφέρουσα εργασία. Ευχαριστώ\nsofogreg χρόνια πολλά και καλά και για σένα και για όσους αγαπάς.\nΘέλω να γίνω αναστενάρης στη θέση του αναστενάρη. Να κάθομαι στα αναμμένα κάρβουνα και να μη καίγεται ο κώλος μου. Θέλω να γίνω, ο Χααατζηηηνιιικοοολάαααου.\nΘέλω να γίνω (πως τον λένε κείνον τον μαλάκα...) εκείνος ο μαλάκας.\nΚαι για να μη τα βάζω συνέχεια με κείνους τους μαλάκες, την καινούργια μόδα την ξέρετε;\nΠαίρνεις ένα μήνυμα στο κινητό που\nσε πληροφορεί πάνω κάτω το εξής:\nΚυκλοφόρησε το καινούργιο μου βιβλίο, με τίτλο "τάδε" , εκδόσεις " τάδε" κοίτα μη σου ξεφύγει. Τον τύπο "τάδε" ούτε τον ξέρεις ούτε τον έχεις συναπαντήσει.\nΚι εγώ πριν δυο χρόνια γέλαγα με έναν άλλο που έβγαινε στα μαγαζιά και μοίραζε μια κάρτα όπου είχε τυπώσει τους τίτλους των βιβλίων του και το βιογραφικό του, είχε και μια μεγάλη τσάντα με τα βιβλία του και τα πουλούσε.\nΠου νά ξερα ότι τα πράγματα θα έφταναν μια μέρα τόσο μακριά ή ότι ήδη βρισκόντουσαν τόσο μακριά. Στην κοσμάρα μου εγώ.\nrunning in the family? είπε...\nΜάνο σtις 17-10 έγραφες: "Πλήττω αφόρητα με αυτά που γράφει ο Νίκος Δήμου, αλλά εκτιμώ τον τρόπο που το κάνει. Δεν πλήττω καθόλου με αυτά που γράφει ο Πιτσιρίκος, αλλά δεν εκτιμώ τον τρόπο που το κάνει".\nΣτις 25-10, δηλαδή δυο μήνες μετά έγραψες: "Tον σέβομαι τον Πιτσιρίκο που ήταν από τους πρώτους-πρώτους.\nΔεν τον διαβάζω γιατί δεν τον βρίσκω εμπνευσμένο, αλλά τον σέβομαι".\nΜάνο τι από τα δυο συμβαίνει; Από τη στιγμή που αποφάσισες να κάνεις την επανάστασή σου -έστω και σ' αυτή την ηλικία- φρόντισε τα γραπτά σου να μην θυμίζουν τις δηλώσεις του αδελφού σου. Χρόνια πολλά.\nrunning in the family? χμ έχεις δίκιο... αν και δεν κρατάω αρχείο των διαθέσεων μου... όμως βρε παιδί μου... εννοούσα ότι τον σέβομαι γιατί ήταν από τους πρώτους, συνεχίζω να μην μ'αρέσει... και για να είμαι απόλυτα ειλικρινής μαζί σου εκείνη την εποχή ήμουν θυμωμένος με τον Ν. Δήμου γιατί αναφερόταν πολύ σε μετρήσεις, επισκεψιμότητες κ.λ.π. το βάρος λοιπόν αυτων που έγραφα το΄ριχνα σε εκείνον κι όχι στον Πιτσιρίκο... ήταν πομως για μένα βαρόμετρο....\nΠαρ' όλα αυτά έχεις αρκετό δίκιο...\nΕπίτρεψε μου όμως να πώ, ότι και σ' αυτο το ποστ ήταν η αφορμή ο Πιτσιρίκος, για να γράψω άλλα που ήθελα...\nΧρόνια πολλά κι απο μένα...\nΟμως ρε παιδιά, παρ' όλο που πιστεύω στις συμπτώσεις, μου έκανε εντύπωση ότι στα comments 2-3 που τα έριξαν στον Πιτσιρίκο, υπέγραψαν ως ανώνυμοι... ή ως μη bloggers... Aκόμα και σύμπτωση να είναι... και δίκιο να έχετε ... το'χανετε απ' αυτη τη λεπτομέρεια.\nΔεν φαντάζομαι να τον φοβάστε.\nΥποθέτω ότι τον αντιπαθείτε για δικούς σας λόγους...\nΠαρ' όλα αυτά για να μην κάνω τον μάγο... συνεχίζω (ειλικρινά το λέω) να πιστεύω στις συμπτώσεις... Είναι αυτές που κάνουν την ζωή γρήγορη και ενδιαφέρουσα.\nΠάντως θα παρακαλούσα -μόνο επειδή είναι αλήθεια- να δεχθείτε ότι δεν έχω τίποτε με τον Πιτσιρίκο... ούτε υπέρ ούτε κατά... εμένα η ψιλικατζού με γοήτευσε και ήρθα εδώ... διθάλεξα σιγά σιγά τους bloggersπου αγαπώ , οι οποίοι συνεχώς αυξάνονται...\nα... και κάτι για τον (την) running in the family...εκτός του ότι έχεις αντικειμενικά δίκιο... θέλω να σου πω ότι κολακεύτηκα που θυυμόσουν τί είχα γράψει πρίν τόσο καιρό (έχω την αίσθηση ότι είναι πολύ πιο πριν απο 2 μήνες)... thnx\nΡε συ μπας και με έχεις φακελώσει; ::ΡΡΡΡΡ\nΈχεις παρεξηγήσει ορισμένα πράγματα. Ο Πιτσιρίκος δεν είναι ο πρώτος blogger, ούτε καν από τους πρώτους. Είναι από τους πρώτους που ασχολήθηκαν όταν τα blogs έγιναν της μόδας.\nΌσον αφορά τη φίλη σου που έψαξε για στελέχη έπεσε σε λάθος άτομα. Υπάρχουν δεκάδες ιντερνετάδες που ευχαρίστως θα δούλευαν σε ένα περιβάλλον γραφείου αρκεί τα λεφτά να ήταν καλά. Θα το έκαναν γιατί το κάνουν ήδη. Μην ψάχνεις για ήρωες και επαναστάτες στο χώρο του Internet αποκλειστικά.\nΤη φιλολογία για το τέλος των περιοδικών και της τηλεόρασης την ανέπτυξαν κι άλλοι πριν από χρόνια που ήταν το Internet στις δόξες του. Ορισμένοι φωστήρες ιντερνετάδες προέβλεπαν πως μέχρι το 2005 δεν θα υπήρχαν πια χάρτινες εφημερίδες. Παιδιά χαλαρώστε. Τα περιοδικά θα υπάρχουν τριγύρω για πάρα πολλά χρόνια ακόμα για τον εξαιρετικά απλό λόγο πως δεν μπορώ να διαβάζω το Internet όταν χέζω. Όσο για την τηλεόραση, την αγοράζεις, τη συνδέεις στην πρίζα κι αυτό ήταν.\nνα έχεις δίπλα σου ό,τι πιό πολύ αγαπάς, σήμερα που γιορτάζεις, Μάνο :)\nAραγε θα θυμαται καποιος το ονομα μας,\nτης ζωης μας τα υπεροχα φεγγαρια...\nΚαποτε αυτα ελεγαν τα Διαφανα Κρινα...\nΧρονια αργοτερα δικαιωνονται...\nΘα μας θυμαται κανενας ή θα χαθουμε στον απεραντο κοσμο της blogoσφαιρας;\nΚαλες γιορτες και καλα να περνας!\nXάρις στις δυνατότητες που ήδη προσφέρουν, σε ευρύ φάσμα χρηστών, τα ασύρματα δίκτυα [IEEE 802.11/a-b-g (WLANs), IEEE 802.16 (WiMax), IEEE 802.15/1-2 (Bluetooth, Zigbee),\nτο χέσιμο στην τουαλέτα και η ταυτόχρονη ανάγνωση e-newspaper δεν αποτελούν μελλοντολογική προφητεία αλλά απτή, σαν σκατό, ειδυλλιακή πραγματικότητα...\nΣυγγνώμη που παρεμβαίνω ξανά -ισως μη συμβάλλοντας και πολύ δημιουργικά στην συζήτηση έτσι όπως εξελίχθηκε- αλλά από ένα ολόκληρο κείμενο/σχολιασμό μιας κατάστασης, σταθήκατε (αναφέρομαι στους no name) σε μια -κατά τύχη- αφορμή της;\nΔηλαδή ο Πιτσιρίκος ήταν το θέμα και η ουσία του εν λόγω post;\nΠάντως, κατάλαβα -συγχωρέστε μου την άνοια- ότι μάλλον ο κος Αντώναρος έχει δίκιο και κάποια Blogs βρίσκονται υπό παρακολούθηση (και όχι υπό ανάγνωση προς τέρψην κλπ) ώστε να "επέμβουμε ΤΣΟΥΠ" μόλις θιχτεί εαυτός ή "φίλος" :)\nΚαι με το συμπάθειο δηλαδής, και sorry γιατί μάλλον απλώς συνεχίζω μια αγένεια: το να σχολιάζουμε ένα post και αντί να αναφερόμαστε στην ουσία του να κολλάμε σε επουσιώδεις λεπτομέρειες.\nΑλλά κι από την άλλη, ποιά είμαι εγώ να ορίσω τα επουσιώδη; ... Χα!\nThnx, γεωργία μου!\nΚαλημέρα σας και χρόνια πολλά. Μα τι θέμα είναι αυτό που βάλατε Χριστουγεννιάτικα; Όχι απλά καίει αλλά θα κάνει τη μπλογκόσφαιρα να πάρει φωτιά με όλα τα συνακόλουθα.\nΑν ο πιτσιρίκος και κάποιοι άλλοι κατάφεραν να πετύχουν κάποια πράγματα από μόνοι τους , έχει καλώς και μπράβο τους. Αν όμως μετά από την επιτυχία κοντεύουν να γίνουν ένα με το σύστημα χωρίς να αντισταθούν τότε το πράγμα κάπου βρωμάει. Η λογική του : "σε αγαπάω σύστημα γιατί με χαϊδεύεις και με σηκώνεις από την αφάνεια" είναι η πλέον καταστροφική όχι μόνο για την τέχνη αλλά για κάθε επάγγελμα. Τί να πω κρίμα.....\nΥ.Γ. Υπάρχουν άνθρωποι που θέλουν να δημοσιογραφήσουν σε αυτή τη χώρα; Θαύμα\nEbitda Margin είπε...\nΑκόμα κι αν ο πιτσιρικος μπει με τα τσαρούχια στο "σύστημα" γιατί είναι κακό αυτό;\nΔεν χρειάζεται το κακό "σύστημα" ανθρώπους σαν τον πιτσιρίκο; Όσο κι αν τους αφοιμοιώσει, ο συσχετισμός θα αλλάζει όσο τέτοιοι άνθρωποι εισβάλλουν.\nΆσε που το blogging - στην Ελλάδα - δεν είναι παρά ένα online κοπάδι από πρόβατα που συχνά θυμίζει όχλο. Το blogging, μάγκες μου, δεν είναι κολλεκτίβα. Είναι αρένα ατομικής δημιουργικότητας.\nΚαι για αυτό δεν γουστάρετε τον πιτσιρίκο. Γιατί δεν μπαίνει στο κοπάδι σας.\nΕγώ πάλι γελάω επειδή όλοι αυτοί που "συμβουλεύουν" τον Πιτσιρίκο να μην μπει στο σύστημα είναι το ίδιο το σύστημα. Συγνώμη Μανώλη αλλά ποιον κοροϊδεύουμε τώρα; Χρόνια Πολλά σε όλους.\nΜάνο Αντώναρε, το όλο ζήτημα είναι πρόβλημα ταυτότητας και χαρακτήρα. Αν ο Πιτσιρίκος θεωρεί τον εαυτό του μπλόγκερ, με γειά του και χαρά του. Αν οι δημοσιογράφοι θεωρούν τον Πιτσιρίκο μπλόγκερ, με γειά τους και χαρά τους.\nΤο θέμα είναι ότι όταν γράφεις "ο Αλέξης Κούγιας θα παντρευτεί τον Λάκη Λαζόπουλο", αυτό δεν είναι μπλογκ, αλλά μια κρυάδα επιπέδου που ούτε τα νήπια δεν βρίσκονται τόσο χαμηλά (το γράφω από σεβασμό στα παιδιά που πολλές φορές έχουν πολύ καλύτερο αισθητήριο από τους μεγάλους).\nΗ φίλη σας που έψαχνε μπλόγκερς για να στελεχώσει γραφεία, καλύτερα να λάβει υπόψη της το περιβάλλον εργασίας στο Google και από κει να αναζητήσει τα αίτια που ανέβασαν τόσο ψηλά την εταιρεία αυτή και τις εγχώριες προοπτικές για την εφαρμογή της ιδέας. Όλα τα άλλα είναι ξεπερασμένες αντιλήψεις μάνατζμεντ της δεκαετίας του '80.\nΑυτά τα ολίγα και χρόνια σας πολλά.\nΜάνο, χρόνια σου πολλά!\nΗ εικονογράφιση της κορυφής, ως συνήθως ενδιαφέρουσα. Όσα λες στο ποστ (περιέργως...) παντελώς άσχετα!\nΔες τώρα και τα στατιστικά του Google, που βάζουν κάποια πράγματα στη θέση τους!\n(έλα στην καλύβα για τα λινκ)\nΒρε πιτσιρίκο πάψε να παίζεις με διαφορετικά nick names!\nΔε βαρέθηκες ΤΟΣΑ χρόνια;\nΜάνο καλημέρα (παραμονή πρωτοχρονιάς): ήθελα μόνο να σού επισημένω, όσον αφορά στο ερώτημα περί "ανώνυμων", ότι ο "ανώνυμος ανώνυμος" είναι χωρίς καμμι΄λα αμφιβολία ο Πιτσιρίκος.\nΚαλή Πρωτο(Χρονιά) και από εδώ...\nΜάνο καλημέρα (παραμονή πρωτοχρονιάς): δεν το είχα διαβάσει ως τώρα αυτό το άρθρο και την συζήτηση, και θα ήθελα να σού επισημάνω, όσον αφορά στο ερώτημα περί "ανώνυμων", ότι ο "ανώνυμος ανώνυμος" 11:49 πμ είναι κατά πάσα πιθανότητα ο ίδιος ο Πιτσιρίκος.


the boy Άρης Σερβετάλης Μήλα Χρήστος Νίκου\nΤα παραπάνω εξετάζονται από διαφορετικές οπτικές γωνίες στην ταινία Μήλα του Χρήστου Νίκου, μία μαύρη κομεντί που, λόγω της πανδημίας, προβλήθηκε τον περασμένο Νοέμβρη στη διαδικτυακή έκδοση του 61ου Διεθνούς Φεστιβάλ Κινηματογράφου Θεσσαλονίκης. Πρόκειται για το χρονικό μιας αναπάντεχης επιδημίας που εκδηλώνεται με ξαφνική αμνησία. Η επιδημία δε φαίνεται να κάνει διακρίσεις αλλά ούτε να θεραπεύεται με δεδομένο εμβόλιο. Για μερικούς, ο χρόνος μηδενίζει. Εισέρχονται έτσι σε μια διαδικασία διαμόρφωσης της υποκειμενικότητάς τους μέσα από την «παροντοποίηση» αναμνήσεων και συναισθημάτων.\nΗ ταινία, αν και προτείνει ένα σχήμα μεταφοράς ή αλληγορίας – με αφορμή τις σημειολογικές προεκτάσεις των μήλων -, είναι συνειδητά τοποθετημένη στη σφαίρα του υπαρκτού και δη ενός κόσμου που βιώνεται μακριά από τεχνολογικές εξαρτήσεις. Δε θα μπορούσε βέβαια να είναι αλλιώς, καθώς ήδη στη διαδικασία της γραφής του σεναρίου – όπως τονίζει και ο ίδιος ο σκηνοθέτης αναφερόμενος στη συνεργασία του με τον Σταύρο Ράπτη – οι σκηνές αποδομήθηκαν με χιούμορ. Οι χαρακτήρες, λοιπόν, φαίνεται να προκύπτουν ακριβώς μέσω της παραπάνω διεργασίας. Η θέση τους στη σφαίρα του υπαρκτού, όμως, επιβεβαιώνεται ουσιαστικά μέσω της διεκπεραίωσης καθημερινών αποστολών που μάλιστα καταγράφονται με επιμελή, ενίοτε επιλεκτικό τρόπο, σε φωτογραφικά άλμπουμ. Μέσω αυτών, το ιδιωτικό διαπλέκεται με το δημόσιο – ως χώρος, σωματικότητα και διάδραση. Μεταξύ άλλων, «συνταγογραφούνται» τρακάρισμα με αυτοκίνητο, μία νύχτα εφήμερου πάθους μετά από βραδιά ξέφρενου χορού, συμμετοχή σε συλλογική διαμαρτυρία· το τελευταίο ως αναφορά.\n*Η ταινία Μήλα, θα προβάλεται διαδικτυακά την Κυριακή 17/1 και για ένα εικοσιτετράωρο, με ελεύθερη πρόσβαση, παρέχοντας τη δυνατότητα και στους ψηφοφόρους της Αμερικανικής Ακαδημίας να τη δουν.


Ντράγκι: Στο 17,1% ο δείκτης κεφαλαιακής επάρκειας, «καμπανάκι» για καταθέσεις - ΟΙΚΟΝΟΜΙΑ - XrimaOnline.gr\nΟΙΚΟΝΟΜΙΑ 20/11/17, 17:38\nΚαθησυχαστικός ως προς την κεφαλαιακή επάρκεια των ελληνικών τραπεζών εμφανίστηκε ο επικεφαλής της ΕΚΤ, Μάριο Ντράγκι, μιλώντας στο Ευρωκοινοβούλιο κι απαντώντας σε ερώτηση του Δημήτρη Παπαδημούλη, τη στιγμή που το τοπίο γύρω από τον κλάδο παραμένει «θολό» και τα σενάρια περί και νέας ανακεφαλαιοποίησης έχουν επανέλθει δυναμικά στο προσκήνιο. Ωστόσο, ο Σούπερ Μάριο χτυπά «καμπανάκι» για την εκροή καταθέσεων, αλλά και για το φλέγον ζήτημα των μη εξυπηρετούμενων δανείων, όσο μάλιστα οι συμβολαιογράφοι απέχουν από τη διαδικασία των πλειστηριασμών.\nΕιδικότερα, ο πρόεδρος της ΕΚΤ σημείωσε ότι ο δείκτης κεφαλαιακής επάρκειας βρίσκεται σε καλά επίπεδα και συγκεκριμένα στο 17,1%. Σύμφωνα, όμως, με τον ίδιο, πρέπει να υπάρξει σταθεροποίηση ως προς τη χρηματοδότηση, καθώς οι καταθέσεις δεν έχουν ανακάμψει στα προηγούμενα, προ κρίσης, επίπεδα.\nΟ Ντράγκι «βλέπει» πως η ελληνική οικονομία έχει βελτιωθεί αναφορικά με την πορεία του ΑΕΠ και την ανεργία, ενώ όπως εκτιμά και η συνέχιση της εφαρμογής των μέτρων, που προβλέπονται στην τρίτη αξιολόγηση, παράγουν καρπούς.\nΜάλιστα, ο ίδιος καλωσόρισε την έκδοση του swap ύψους 30 δις. ευρώ, κάνοντας λόγο για θετική ανταπόκριση από την πλευρά των επενδυτών.\n«Η πρόθεση να δημιουργηθεί καμπύλη επιτοκίων και να βελτιωθεί η ρευστότητα του κρατικού χρέους έχει τύχει «καλωσορίσματος» από τις αγορές», τόνισε.\nSOS για τους πλειστηριασμούς\nΝέο μήνυμα για έναρξη των πλειστηριασμών το συντομότερο δυνατό έστειλε, παράλληλα, ο επικεφαλής της ΕΚΤ, τονίζοντας ότι η αποχή των συμβολαιογράφων από τη σχετική διαδικασία δεν είναι καλό σημάδι.\nΟ ίδιος σημείωσε ότι τα «κόκκινα δάνεια» είναι το πιο κρίσιμο πρόβλημα που πρέπει να αντιμετωπίσει το τραπεζικό σύστημα της χώρας. «Η απόφαση να απέχουν οι συμβολαιογράφοι από τους πλειστηριασμούς έως το τέλος του έτους δεν είναι καλό σημάδι. Η αλλαγή απόφασης είναι στην σωστή κατεύθυνση», επεσήμανε.\nΚαι συνέχισε: «η αντιμετώπιση των κόκκινων δανείων είναι δύσκολο θέμα. Ένα δίχτυ κοινωνικής προστασίας έχει μπει σε εφαρμογή από την κυβέρνηση, ώστε να συνεχιστεί η μείωση του στοκ των προβληματικών δανείων».\nΟ Ντράγκι σημείωσε ότι θα έχουμε το stress test για τις ελληνικές τράπεζες νωρίτερα σε σχέση με τους άλλους ευρωπαϊκούς ομίλους. «Θεωρούμε την κατάσταση ισχυρή (solid), το πρόβλημα πρέπει να αντιμετωπιστεί και θα έχουμε καλύτερη ορατότητα με τα stress test, έτσι ώστε αν πρέπει να ληφθεί άμεση δράση αυτό θα γίνει πριν από το τέλος του προγράμματος», δήλωσε.\n«Έμπιστο μέλος ο Γιάννης Στουρνάρας»\nΕρωτηθείς για τον σάλο που έχει προκληθεί σχετικά με τις εισαγγελική έρευνα σε βάρος του Γιάννη Στουρνάρα για διαρροή πορίσματος της ΤτΕ, ο Ντράγκι δήλωσε πως ο διοικητής της Τράπεζας είναι ένα «έμπιστο μέλος».\n«Δεν έχω συγκεκριμένα σχόλια να κάνω για το θέμα, αλλά ο Γιάννης Στουρνάρας είναι ένα έμπιστο μέλος του Συμβουλίου της ΕΚΤ και έχει δουλέψει σκληρά για το καλό της Ελλάδας».\n«Η ανάκαμψη της ευρωζώνης συνεχίζεται, αλλά η Ευρωπαϊκή Κεντρική Τράπεζα πρέπει να διατηρήσει την επεκτατική νομισματική πολιτική, για να βοηθήσει τους μισθούς να κινηθούν υψηλότερα», δήλωσε ο Σούπερ Μάριο.\n«Η βελτίωση που έχει παρατηρηθεί στις αγορές εργασίας χρειάζεται ακόμα χρόνο για να μεταφραστεί σε μια πιο δυναμική ανάπτυξη των μισθών», σημείωσε ο ίδιος σε ομιλία του στο Ευρωπαϊκό Κοινοβούλιο.


Στον Πρόεδρο της Δημοκρατίας οι Έλληνες αθλητές, θα τιμηθεί ξεχωριστά η Κορακάκη - Contra.gr - Live Sports Magazine\nΣτον Πρόεδρο της Δημοκρατίας οι Έλληνες αθλητές, θα τιμηθεί ξεχωριστά η Κορακάκη\nΓΙΑΝΝΗΣ ΜΠΑΪΡΑΚΤΑΡΗΣ ΤΕΛ. ΑΝΑΝΕΩΣΗ: 25 Αυγ. 2016 | 14:38\nΣτο Προεδρικό Μέγαρο βρέθηκε το μεσημέρι της Πέμπτης (25/8) η ελληνική Ολυμπιακή αποστολή, όπου βραβεύτηκε από τον Πρόεδρο της Δημοκρατίας, Προκόπη Παυλόπουλο. "Θα τιμηθεί ξεχωριστά η Άννα Κορακάκη", τόνισε.\nΗ ελληνική Ολυμπιακή αποστολή των Αγώνων του Ρίο 2016, βρέθηκε το μεσημέρι της Πέμπτης (25/8) στο Προεδρικό Μέγαρο, όπου βραβεύτηκε από τον Πρόεδρο της Δημοκρατίας, Προκόπη Παυλόπουλο.\nΣτην ομιλία του, αφού υποκλίθηκε στους Έλληνες αθλητές, αναφέρθηκε και στην Άννα Κορακάκη που έλειπε, λόγω της σύγχυσης με την πρόσκλησή της:\n"Είμαστε εδώ για να τιμήσουμε όλους τους αθλητές που πήραν μέρος στους Ολυμπιακούς Αγώνες, η Άννα Κορακάκη θα τιμηθεί ξεχωριστά". Παράλληλα ο κ. Παυλόπουλος τόνισε πως η πολιτεία θα κάνει ό,τι περνάει από το χέρι της για να σταθεί δίπλα στους αθλητές, ενώ στο ίδιο μήκος κύματος ήταν και τα λόγια του υφυπουργού αθλητισμού, Σταύρου Κοντονή που έδωσε κανονικά το παρών.\nΟι αθλητές έλαβαν αναμνηστικά δώρα, συνομίλησαν για λίγη ώρα με τους παρευρισκομένους, ενώ τα φλας δεν σταμάτησαν να αστράφτουν:


Η Nicki Minaj σέξι και αισθησιακή στο νέο της βίντεο κλιπ | pestanea\nΗ Nicki Minaj σέξι και αισθησιακή στο νέο της βίντεο κλιπ\nΗ Nicki Minaj ξέρει πώς να προκαλεί το κοινό της. Αυτή τη φορά η Αμερικανίδα τραγουδίστρια, εμφανίζεται άκρως αισθησιακή στο νέο της βίντεο κλιπ για το κομμάτι «Regret In Your Tears» που έχει σκηνοθετήσει το φωτογραφικό δίδυμο της μόδας, Mert and Marcus.\nΣτο teaser αλλά και στις εικόνες που ανέβασε στο Instagram της, η 34χρονη τραγουδίστρια για ακόμη μία φορά προτάσσει το μπούστο της.\nΔείτε το βίντεο και backstage εικόνες που ανέβασε στο Instagram.\npestanea : Η Nicki Minaj σέξι και αισθησιακή στο νέο της βίντεο κλιπ


Η άλλη πλευρά μιας ημερίδας\nΤου Νώντα Στυλιανίδη\nΣε ημερίδα οικονομικού ενδιαφέροντος, που διοργανώνει φορέας του ευρύτερου δημοσίου… Ώρα έναρξης λέει το πρόγραμμα, επτά το απόγευμα.\nΠρώτο λάθος, να πας στην ώρα σου. Προφανώς όλοι διαβάζουν μόνο το "απόγευμα" οπότε έρχονται κατά την διάθεση τους.\nΠαίρνω καφέ από το μπουφέ της διοργάνωσης και κάθομαι, καθότι έρημος και μόνος, να περιμένω. Αρχίζουν κατά τις 7,30 σιγά σιγά να καταφθάνουν. Πρώτα στον μπουφέ, καφεδάκι, τυροπιτάκι και ενδείξεις ότι όλοι λίγο πολύ είναι γνωστοί.. Πηγαδάκια και σκόρπιες λέξεις... Και πέφτουν και ονόματα. Ο τάδε, ο δεινά, έτσι αλλιώς..\nΑρχίζουν να ανάβουν τα τσιγάρα.. Στον κλειστό, κλιματιζόμενο χώρο.. Η φωτιά σβήνει με φωτιά σου λέει. Οπότε τόσο πολιτικό άναμμα θέλει τσιγάρο. Πολύ.. Ανοίγω ένα παράθυρο ν ανασάνω.. Έρχεται η γραμματέας και μου το κλείνει με αυστηρό ύφος...\n“Καίει αιρκοντισιο(!!) κύριε”!\n-Μα καπνίζουν! Φλόμωσα, λέω. ¨\n“Και τι να κάνω εγώ; Να μαλώσω με εκατό ανθρώπους”; μου λέει και πάει στον πάγκο της. Να συνεχίσει το τσιγάρο της..\nΚουτσοπίνω τον καφέ και περιμένω την έναρξη..\nΚάποια στιγμή κατά τις οχτώ, κάποιος φωνάζει: Ελάτε ρε ν’ αρχισουμε! Και ορμάν στην αίθουσα. Αφήνοντας πίσω πλαστικά ποτήρια γεμάτα χυμούς, γόπες και καφέδες. Ματσαλιασμενες τυρόπιτες και κουλουράκια.\nΦεύγει ο ο διπλανός μου, που μου εξηγούσε σοβαρότατο το συσχετισμό κρίσης, μακεδονικού ζητήματος και εβραίων. Την ώρα που με χαιρετά, πετά μια μεγαλοπρεπή γόπα στον καφέ μου!!! Αγωνιστική. Εθνικά φορτισμένη..\nΆρθρα Κάπνισμα ΣΗΜΑΝΤΙΚΟ 2 Υγεία


Χολέμπας στο Contra.gr: 'Γελοία αντίδραση το κόψιμό μου' | Contra.gr\nΟ Χοσέ Χολέμπας έμεινε εκτός αποστολής Εθνικής Ελλάδας "ξεσπαθώνει" μιλώντας στο Contra.gr. Τι δήλωσε για τον ρόλο του Γιώργου Καραγκούνη, τι του εξήγησε ο Βασίλης Τοροσίδης και τι είπε για Ολυμπιακό και Ρόμα.\nΟ Χοσέ Χολέμπας παραχώρησε αποκλειστική συνέντευξη στο Contra.gr μετά από το "κόψιμό" του από την αποστολή της Εθνικής Ελλάδας για το παιχνίδι με τα Νησιά Φαρόε για τα προκριματικά του Euro 2016. Ο διεθνής μπακ μίλησε για τον ρόλο του Γιώργου Καραγκούνη και διερωτήθηκε "εγώ είμαι ο ηλίθιος;"\nΣτη συνέντευξη δεν αναφέρει ποτέ το όνομα του Σέρχιο Μαρκαριάν, ενώ δήλωσε διαθέσιμος για το μέλλον. Τι είπε για τη Ρόμα για την ενδεχόμενη επιστροφή του στον Ολυμπιακό.\nΑναλυτικά όσα δήλωσε στο Contra.gr:\nΧοσέ, έπαιξες στη Ρόμα σε φουλ σεζόν. Είσαι ευχαριστημένος από αυτά που έκανες;\nEίμαι ευχαριστημένος αλλά νομίζω ότι θα μπορούσαν τα πράγματα να εξελιχθούν και καλύτερα. Ξεκινήσαμε πολύ καλά αλλά στη συνέχεια ήμασταν άτυχοι, σαν να πέσαμε σε μία τρύπα. Δεν μπορούσαμε να πάρουμε τα ματς και συνέχεια φεύγαμε από το γήπεδο με ισοπαλία. Χάσαμε έτσι το πρωτάθλημα.\nΤι ακριβώς έγινε στο δεύτερο μισό της σεζόν και η ομάδα κατέρρευσε;\nΉμασταν νέα ομάδα με πολλούς νέους παίκτες, περίπου 15, μάλλον ήταν δύσκολο να διατηρήσουμε το ίδιο επίπεδο απόδοσης. Δεν μπορούσαμε να βρεθούμε καλά μέσα στο γήπεδο. Την επόμενη σεζόν νομίζω ότι θα πάμε πολύ καλύτερα.\nΠάντως θα μείνεις και την επόμενη σεζόν, έχεις συμβόλαιο...\nΝομίζω πως ναι, δεν ξέρω βέβαια ακόμα ποιο είναι το πλάνο της ομάδας για του χρόνου είναι ακόμα νωρίς να το πούμε.\ncholebas3.jpg INTIME SPORTS\nΘα μας εξηγήσεις τι έχει συμβεί στις σχέσεις σου με την Εθνική ομάδα; Στις τελευταίες κλήσεις δεν ήσουν μέσα...\nΤην πρώτη φορά που έμεινα έξω μετά από το παιχνίδι με τη Ρουμανία είχα σπασμένο πλευρό. Έμεινα έξω για δύο εβδομάδες. Κάθε φορά το πρόβλημα μου παρουσιαζόταν ξανά μετά από ηλίθια μικρά παιχνίδια με την ομάδα μου. Με ενοχλούσε πάρα πολύ, παίζω πολύ με το σώμα, μπαίνω στις μονομαχίες, είμαι αμυντικός ξέρετε. Την τελευταία φορά πήγα στην Αυστρία να εξεταστώ για να με πιστέψουν ότι έχω πρόβλημα και ότι πρέπει να πάρω ανάσες. Είπα στον Κάρα πως έχει η κατάσταση, ότι δεν μπορώ να βοηθήσω την ομάδα, ότι είναι αδύνατον τώρα να καθίσω έξω για να αποθεραπευτώ και μετά να παίξω αφού με την Ρόμα η κατάσταση είναι διαφορετική. Εμενα εκτός προπονήσεων για 3-4 ημέρες. Μου είπε εντάξει, δεν μπορούμε να κάνουμε κάτι. Αλλά μετά σαν να πέταξε τη συγκεκριμένη συνομιλία.\nΕπικοινώνησε μαζί σου κάποιος από την Εθνική για να σου εξηγήσει;\nΜέχρι αυτή τη στιγμή που μιλάμε δεν έχω πάρει ούτε μία κλήση. Μίλησα μόνο με τον Τοροσίδη που είναι και αρχηγός. Δεν ξέρω αν έχουν προσωπικό πρόβλημα μαζί μου. Έμεινα εκτός ομάδας, εγώ είμαι οκ μ' αυτό, αλλά αν έχουν θέμα μαζί μου καλύτερα να μου το πουν.\ncholebas4.jpg INTIME SPORTS\nΠιστεύεις δηλαδή ότι ο Καραγκούνης έχει προσωπικό πρόβλημα μαζί σου;\nΔεν μπορώ να το ξέρω, ίσως ο ίδιος να πιστεύει ότι εγώ αναζητώ δικαιολογίες για τον εαυτό μου για να μην παίζω στην Εθνική ομάδα. Ε, λοιπόν δεν είναι έτσι, είμαι ο πρώτος που θέλει να είναι παρών στις κλήσεις και να παίζει. Κάθε φορά στο γήπεδο δίνω το καλύτερο για την ομάδα, νομίζω ότι το έχω αποδείξει αυτό. Και τώρα επειδή δεν ήρθα είμαι ο ηλίθιος; Επειδή ενδιαφέρομαι για την υγεία μου;\nΘεωρείς ότι το "κόψιμο" δεν έγινε με πρωτοβουλία Μαρκαριάν;\nΟύτε και αυτό το ξέρω. Κόπηκα πάντως και δεν μπορώ να σας δώσω καμία εξήγηση γι' αυτό γιατί κανείς δεν μπήκε στον κόπο να εξηγήσει και σε μένα. Μέχρι τώρα τουλάχιστον. Εγώ δεν τους πήρα γιατί δεν είναι δουλειά μου να το κάνω. Είναι δική τους απόφαση το ότι έμεινε εκτός και φυσικά δεν μπορώ να κάνω κάτι γι' αυτό.\ncholebas2.jpg INTIME SPORTS\nΘέλεις πάντως να παίξεις ξανά για την Εθνική;\nΜα φυσικά. Βέβαια μετά από τέτοιες αντιδράσεις δεν ξέρω τι πρέπει να σκεφτώ. Κάποιοι μου είπαν ότι πρέπει να σταματήσω. Αυτή η αντίδραση είναι γελοία και δεν μπορώ να την εξηγήσω.\nΚάτι τελευταίο. Σκέφτεσαι μήπως επιστροφή στον Ολυμπιακό;\nΌταν φτάσω τα 35 μου χρόνια, θα το σκεφτώ. Είμαι σε πολύ καλή κατάσταση και στην παρούσα φάση δεν έχω στο μυαλό του κάτι τέτοιο.\nΤα στατιστικά του Χοσέ Χολέμπας στη Ρόμα\nΠρωτάθλημα Κύπελλο Ch. League Eur. League\nΣυμμετοχές 23 (1) 0 (1) 3 (2) 4\nΓκολ 1 - - -\nΑσίστ 1/ματς - - -\nΣέντρες 0,5/ματς - - 1,3/ματς\nΤάκλιν 2,5/ματς - 0,2/ματς 1,3/ματς\nΔιωξίματα 3/ματς - 3,4/ματς 6,3/ματς\nΦάουλ 1,1/ματς - 0,2/ματς 1,5/ματς\nΝτρίμπλες 1,5/ματς - 0,6/ματς 1,5/ματς\nΕισήγηση Καραγκούνη για "κόψιμο" του Χολέμπας


Δεν ξεχνάμε αυτούς που προμοτάρισαν τα επεισόδια της οργανωμένης αλητείας το 2008 και απροκάλυπτα υπονόμευαν τον Κ. Καραμανλή και τη νόμιμη κυβέρνηση της χώρας, προσδοκώντας την ανατροπή μέσα από την πολιτική ανωμαλία. Δεν ξεχνάμε ποιοι και πώς προωθούσαν και προωθούν ως τώρα το Σχέδιο Ανάν – απαρτχάιντ εις βάρος 700.000 ελληνικών ψυχών και της ανατολικότερης έπαλξης του Ελληνισμού. Δεν ξεχνάμε το ρεπορτάζ-μαϊμού για την επίσκεψη Ερντογάν, ενώ είχε ακυρωθεί την τελευταία στιγμή!\nΔεν ξεχνάμε ποιοι στο «Μακεδονικό» είναι με τους Σκοπιανούς, στα ελληνοτουρκικά με τους Τούρκους, στη λαθροεισβολή με τον Σόρος, το Ισλαμικό Κράτος και τον Ερντογάν, στα Μνημόνια με τους δανειστές, ό,τι κι αν επιβάλλουν, όσο παράλογο, ανθρωποφάγο και αναποτελεσματικό κι αν είναι. Δεν ξεχνάμε ποιοι σιγοντάρουν την επίθεση στη φυσιολογική παραδοσιακή οικογένεια, τον γάμο ομοφύλων και την υιοθεσία, για να παίζουν με παιδικές ψυχές, παραβιάζοντας τα δικαιώματα των παιδιών. Δεν ξεχνάμε ποιοι έκαναν την πάπια για την εβδομάδα έμφυλων ταυτοτήτων στα γυμνάσια και ποιοι τη διαφήμισαν. Δεν μπορώ να συμμαχήσω με παράσιτα του Εθνους για να λύσω τα προβλήματά του. Δεν ξεχνάμε τους νταβατζήδες και τα τσιράκια τους. Δεν μπορούμε να κάνουμε ότι δεν θυμόμαστε και να πιαστούμε χεράκι χεράκι. Εχουμε πλύνει τα χέρια μας, αρχοντόπουλα, και δεν μπορούμε.\nΟ σκοπός δεν αγιάζει τα μέσα και, αν κοιμηθείς με στραβό, το πρωί θα αλληθωρίζεις. Οταν, από τη μια, έχουμε τους αδίστακτους αριστερούς και, από την άλλη, τους αριστερόφιλους φεουδάρχες και τον συρφετό των εξαπτέρυγων του μηχανισμού λεηλασίας της χώρας επί δεκαετίες, όπου ΜΜΕ, όπλα, μπετά, δρόμοι, προμήθειες, αθλητικές ομάδες ήταν ένα πράγμα, με κύριο πελάτη και κορόιδο τον Ελληνα φορολογούμενο, η ΝΕΑ ΔΕΞΙΑ δεν έχει δίλημμα. Και οι δύο μισούν την ατζέντα των εθνικών ιδεών, είναι -νομίζουν- μοδέρνοι, αλλά στην πραγματικότητα ένα μάτσο επαρχιώτες των Βρυξελλών, που αδυνατούν να χτυπήσουν το χέρι τους στο τραπέζι ακόμη και για την εποικιστική εισβολή στη χώρα μας. Μερικοί τη θεωρούν και καλό πράγμα. Δεξιά ή αληθινό Κέντρο και «στα τέσσερα» δεν νοείται. Δεν χωρούν ανθελληνισμό, μηδενισμό, υπονόμευση των πυλώνων του Εθνους μας και απουσία έστω κριτικού λόγου απέναντι στις αυτοκτονικές επιλογές της Ε.Ε.\nΑυτοί στη Ν.Δ., που κάθε τόσο αναγνωρίζουν ιδεολογική και ηθική (!) ανωτερότητα στον αντίπαλο, εγκαλούν όσους δεν πιανόμαστε κι εμείς αγκαλιά με τα ρέστα του Σημίτη και τους άνεργους σταρ των πάλαι ποτέ συγκροτημάτων του μηδενισμού, της παρακμής και της λεηλασίας, μόνο και μόνο για να γίνει πρωθυπουργός ο Κυριάκος. Νομίζει ότι του ανήκουν το κόμμα, η πολιτική, η χώρα ολόκληρη, διότι ανήκει σε αυτή τη μοιραία φεουδαρχία και του έταξαν την Ελλάδα μαζί με ένα ποδήλατο, όταν ήταν μικρός. Οχι, αυτό το πράγμα, που εστιάζει μόνο σε λεπτομέρειες της οικονομικής διαχείρισης, που επισείει τη λερή κουρελού του «οικονομικού πατριωτισμού» και περιφρονεί και καθυβρίζει τις αληθινές εθνικές και αυτονόητα δημοκρατικές αξίες και αγνοεί τα συμφέροντα του λαού, δεν είναι Δεξιά.\nΗ θέση πολλών της παρέας Σημίτη, ΓΑΠ, των εξωθεσμικών λεηλατών της χώρας, των υβριστών του Εθνους και της Ιστορίας του, των υπονομευτών των εθνικών συμφερόντων και των μισθοφόρων του λόχου προπαγάνδας τους είναι στο περιθώριο της κοινωνίας και κάποιων στη φυλακή. Για να νικήσουμε τους λύκους δεν θα αγκαλιάσουμε τα φίδια…


Ολοκληρώθηκε η έκθεση φωτογραφίας των σπουδαστών του Δ.ΙΕΚ Ναυπλίου\nΟλοκληρώθηκε την Κυριακή 8 Ιουλίου η έκθεση φωτογραφίας των σπουδαστών του Δ.ΙΕΚ Ναυπλίου στην αίθουσα FOYGARO THE GALLERY NAFPLION.\nΟι σπουδαστές/στριες του Β΄ εξαμήνου της ειδικότητας Τέχνη Φωτογραφίας, υπό την καθοδήγηση του εκπαιδευτή κ. Ηλία Καρατζούλη, παρουσίασαν φωτογραφίες με θέμα την αρχιτεκτονική κληρονομιά του Ναυπλίου. Ο τίτλος της έκθεσης ήταν «Ναυπλίου Όψεις».\nΘερμά συγχαρητήρια αξίζουν στους καταρτιζόμενους της ειδικότητας που αφιέρωσαν χρόνο και προσπάθεια για ένα άρτιο αισθητικό αποτέλεσμα στις φωτογραφίες τους και βέβαια, στους εκπαιδευτές κ. Καρατζούλη Ηλία και Καχριμάνη Σαράντο για την καθοδήγησή τους.


Αρκετές φορές έχει επισημανθεί η ανάγκη προώθησης των δράσεων που σχετίζονται με την εξοικονόμηση ενέργειας. Αυτή η ανάγκη δεν υπαγορεύεται μόνο από τις δεσμεύσεις που έχει η χώρα μας στο πλαίσιο των ευρωπαϊκών αποφάσεων, αλλά και από την υποχρέωση να βελτιωθεί η λειτουργικότητα των γερασμένου σε πολλές περιοχές της χώρας, όπως στην Αθήνα, κτιριακού αποθέματος. Σε παλιότερη έκθεσή της η εταιρεία ερευνών διαΝΕΟσις ανέφερε πως μόνο στην Αθήνα το 60% των κτιρίων είναι κατασκευασμένο πριν το 1960, ενώ το 85% χρήζουν παρεμβάσεων για να παραμείνουν λειτουργικά. Σύμφωνα δε με στοιχεία της ΕΛΣΤΑΤ ο αριθμός των κτιρίων της χώρας είναι 4.105.637 (απογραφή του 2011), με τη συντριπτική πλειοψηφία αυτών (79%) να αποτελεί κατοικίες. Τα τελευταία χρόνια τέθηκε επί τάπητος η ανάγκη να υλοποιείται ένα πρόγραμμα εξοικονομώ το χρόνο. Παρά τα προβλήματα στο πρόγραμμα που αφορούν τις κατοικίες έγιναν σημαντικά βήματα. Την ίδια ώρα, θετικά μπορεί να αποτιμηθεί η εξαγγελία της κυβέρνησης για έκπτωση 40% στις δαπάνες που αφορούν την ανακαίνιση ή την αναβάθμιση των κτιρίων. Ωστόσο, δεν ισχύει το ίδιο για την αναγγελία αναστολής του ΦΠΑ στις νέες οικοδομές. Ένας νέος κύκλος επενδύσεων στον κορεσμένο τομέα της οικοδομής, η διατήρηση δηλαδή του παραγωγικού υποδείγματος των τελευταίων δεκαετιών, χωρίς επενδύσεις στην εξοικονόμηση ενέργειας δεν θα έχει τα επιθυμητά αποτελέσματα. Είναι αξιοπρόσεκτες οι παρατηρήσεις του καθηγητή οικονομικών Κώστα Μελά, ο οποίος μιλώντας στο ρ/σ στο Κόκκινο, την περασμένη βδομάδα, τόνισε πως «τα μακροοικονομικά στοιχεία δείχνουν ότι και ο ακαθάριστος σχηματισμός παγίου κεφαλαίου δεν προχωράει. Το 2018 ήμασταν στο 11,07% του ΑΕΠ και θέλουμε να φτάσουμε περίπου στο 20%, τον μέσο όρο της ΕΕ. Αυτά τα 20 δισ. ευρώ που υπολογίζουμε ότι πρέπει να επενδυθούν κάθε έτος, είναι ένα ζητούμενο». Μάλιστα, υπογράμμισε πως χρειάζονται επενδύσεις στην ενέργεια και στα Logistics. Σε κάθε περίπτωση, η νέα ηγεσία του ΥΠΕΝ έχει δείξει ότι θέλει να δώσει συνέχεια στην θετική πορεία των τελευταίων χρόνων. Η γενική γραμματέας Ενέργειας και Φυσικών Πόρων Αλεξάνδρα Σδούκου μιλώντας στο Southeast Europe Energy Forum, στη Θεσσαλονίκη σημείωσε ότι «οι δράσεις για την κλιματική αλλαγή είναι στενά συνδεδεμένες με την 4η βιομηχανική επανάσταση. Πράσινη ενέργεια, αποθήκευση, εξοικονόμηση, έξυπνα δίκτυα –έξυπνες πόλεις - έξυπνα κτίρια, τεχνητή νοημοσύνη, όλα μαζί και πολλά άλλα από τα επιτεύγματα της ανθρώπινης διανόησης των τελευταίων ετών, διαμορφώνουν ένα προκλητικό μέλλον στο οποίο είμαστε υποχρεωμένοι να απαντήσουμε με θετικά μέτρα». Σε ευρωπαϊκό επίπεδο πάντως το τοπίο είναι ξεκάθαρο. Σύμφωνα με αναλυτές απαιτούνται έργα δισ. για να υλοποιηθούν οι στόχοι. Το επιβεβαιώνει ο Διεθνής Οργανισμός Ενέργειας, ο οποίος ανέφερε σε έκθεσή του πως για να μειωθούν κατά 76% οι εκπομπές CO2 χρειάζονται δράσεις που αφορούν την ενεργειακή απόδοση. Αλλά και η Ευρωπαϊκή Επιτροπή η οποία πρόσφατα τόνισε ότι τα μέτρα ενεργειακής απόδοσης θα πρέπει να διαδραματίσουν κεντρικό ρόλο στην επίτευξη των μηδενικών εκπομπών αερίων θερμοκηπίου έως το 2050. Για να γίνει αυτό, η ενεργειακή αποδοτικότητα πρέπει πρώτα να χρησιμοποιηθεί σε ένα ταχύτατα μεταβαλλόμενο ενεργειακό σύστημα, ως ο καλύτερος τρόπος να οικοδομήσουμε εκ νέου τις οικονομίες μας. του Δημήτρη Αβαρλή View full είδηση\nΟι παγκόσμιες επενδύσεις σε ακίνητα ενισχύθηκαν σχεδόν κατά 5% το 2018, αλλά η αγορά συναλλάγματος είχε αρνητικές επιπτώσεις στην αγορά κατά το ίδιο διάστημα. Σύμφωνα με την έκθεση του MSCI και τίτλο «MSCI Real Estate Market Size Report 2018» το μέγεθος της παγκόσμιας αγοράς επενδύσεων σε ακίνητα αυξήθηκε από $8,5 τρις. (€7,6 τρις) το 2017 σε $8,9 τρις το 2018. Σημειώνεται ότι το 2016 η αγορά ήταν $7,4 τρις. Η έκθεση –η οποία λαμβάνει υπόψη της το μέγεθος των επαγγελματικά διαχειριζόμενων επενδύσεων σε ακίνητα σε 32 χώρες- αναφέρει ότι οι κινήσεις της αγοράς συναλλάγματος μείωσαν ουσιαστικά το μέγεθος της παγκόσμιας αγοράς επενδύσεων σε ακίνητα κατά περίπου 2,6% σε δολάρια εν αντιθέσει με τον θετικό αντίκτυπο που είχαν το 2017 στο +5,3%. Οι ΗΠΑ και η Ιαπωνία διατήρησαν τις πρώτες δυο θέσεις με $3,14 δις. και $831 δις. αντίστοιχα, ενώ η «πολύπαθη» αγορά του Ηνωμένου Βασιλείου υποχώρησε κατά $6,2 δις. για να φθάσει τα $714 δις. το 2018, διατηρώντας όμως την τρίτη θέση στην παγκόσμια κατάταξη. Όπως αναφέρει η έκθεση, η Κίνα πρόσθεσε $57,6 δις. στο μέγεθός της φθάνοντας συνολικά τα $540 δις. αντικαθιστώντας την Γερμανία (η οποία πρόσθεσε $21,1 δις. για να φθάσει τα $535 δις.) στην τέταρτη θέση για το 2018. Ο Will Robson, επικεφαλής του τμήματος παγκόσμιων ερευνών του MSCI δήλωσε ότι «η ετήσια έκθεση για το μέγεθος της αγοράς έχει σχεδιαστεί για να παρέχει στους επενδυτές διαφάνεια και σαφήνεια στην λειτουργία της παγκόσμιας αγοράς ακινήτων καθώς επίσης και την διορατικότητα που χρειάζονται για να λαμβάνουν επενδυτικές αποφάσεις». Παράλληλα, υπογράμμισε ότι η εφετινή έκθεση δείχνει τις σημαντικές διακυμάνσεις των συναλλαγματικών ισοτιμιών στα παγκόσμια χαρτοφυλάκια ακινήτων καθώς και ενδιαφέρουσες μετατοπίσεις στις αγορές του Ηνωμένου Βασιλείου, των ΗΠΑ και της Κίνας. View full είδηση


LIFESTYLE ΒΑΦΤΙΣΗ & ΓΑΜΟΣ\nΈφτασε η ώρα για τη βάπτιση του παιδιού σας! Αναρωτιέστε όμως ποιες είναι οι λεπτομέρειες της οργάνωσης που σας βαραίνουν ως γονείς;\nΕτοιμάσαμε για εσάς μια λίστα με τα βασικά θέματα που πρέπει να επιμεληθείτε οργανώνοντας τη βάπτιση του μωρού σας!\nΗ εκκλησία και τα έγγραφα\nΑρχικά, πρέπει να βρείτε εκκλησία και να ορίσετε με τον ιερέα την ημερομηνία και την ώρα που θα γίνει το μυστήριο. Έπειτα, πρέπει να εκδώσετε τα σχετικά έγγραφα και τις άδειες από την πολιτεία. Συνήθως, η ληξιαρχική πράξη γέννησης του μωρού είναι αρκετή, αλλά κατά περίπτωση ίσως σας ζητηθούν και άλλα έγγραφα.\nΜια από τις πρώτες δουλειές που πρέπει να οργανώσετε. Εντοπίστε έγκαιρα τον επαγγελματία που θα αναλάβει τον σχεδιασμό και την εκτύπωση και επιλέξτε θέμα και σχέδιο. Αν αποφασίσετε να τις κατασκευάσετε μόνοι σας, θα βρείτε πολλές ιδέες στο διαδίκτυο για το περιεχόμενο και για τα υλικά που θα χρησιμοποιήσετε. Φροντίστε όμως να ταχυδρομήσετε τα προσκλητήρια περίπου 4 με 6 εβδομάδες πριν τη βάπτιση, για να βεβαιωθείτε ότι θα φτάσουν έγκαιρα.\nΟι μπομπονιέρες και τα γλυκά\nΕίναι τα δυο κεράσματα που θα γλυκάνουν τους καλεσμένους του μωρού σας! Προχωρήστε έγκαιρα σε μια έρευνα αγοράς για πρωτότυπες μπομπονιέρες και γευστικά γλυκάκια σε καλές τιμές. Πολλοί γονείς αποφασίζουν να προχωρήσουν με χειροποίητες επιλογές και ετοιμάζουν μόνοι τους γλυκά και μπομπονιέρες. Σε αυτή την περίπτωση προμηθευτείτε έγκαιρα τα υλικά και εξασφαλίστε φυσικά τον απαιτούμενο χρόνο αλλά και τα «χέρια» για την παρασκευή τους.\nΕφόσον προγραμματίζετε να «τραπεζώσετε» τους καλεσμένους σας, πρέπει να βρείτε τον χώρο. Aορχικά, μπορείτε να κάνετε κράτηση και στη συνέχεια να αναλάβετε την ταξιθεσία. Το μενού είναι πολύ σημαντικό. Μην ξεχάσετε να το ταιριάξετε με την εποχή. Ιδανικά, επιλέξτε κάποιο χώρο εστίασης κοντά στην εκκλησία. Εάν έχετε πολλούς μικρούς καλεσμένους, οργανώστε ένα χώρο με δημιουργική απασχόληση και οργανωμένο παιχνίδι.\nΤα ντοκουμέντα της βάπτισης είναι πολύτιμα για εσάς και το μωρό σας! Και φυσικά δεν είναι άλλα από το βίντεο και το άλμπουμ των φωτογραφιών. Κλείστε έγκαιρα τον φωτογράφο που θα καλύψει το γεγονός και μην ξεχάσετε να ζητήσετε να δείτε δείγματα της δουλειάς του.\nΜε εξαίρεση τη λαμπάδα της βάπτισης, που την αγοράζει ο νονός ή η νονά, κάθε άλλη διακόσμηση στην εκκλησία ή στο τραπέζι είναι αρμοδιότητα των γονιών. Υπάρχουν φανταστικές ιδέες και προτάσεις για θεματικές βαπτίσεις και στολισμούς!Κάντε τη διαφορά!\nΤα ρούχα είναι επιλογή και υποχρέωση του νονού. Παρόλα αυτά εσείς θα πρέπει να έχετε επιλέξει ένα ξεχωριστό ρουχαλάκι με το οποίο θα έρθει το μωράκι σας στην εκκλησία (οι μισές φωτογραφίες βγαίνουν στην αρχή!) καθώς και να μεριμνήσετε για πάνες.\nΤο δώρο των νονών\nΣυνηθίζεται να προσφέρουμε ένα ευχαριστήριο δώρο στους νονούς του παιδιού μας. Αν δεν εντοπίσετε ποιο δώρο θα τους χαροποιούσε, επιλέξτε κλασικές λύσεις, όπως κοσμήματα για τις γυναίκες και τεχνολογικά gadgets για τους άντρες!\nΤι να ΜΗΝ κάνετε όταν το μωράκι σας έχει κολικούς\nΠώς να κάνετε καλοκαιρινή διακόσμηση στο σπίτι σας;\nΥπέροχες ιδέες για παιδικά πάρτι: 2 – 4 ετών


Η τοξική ρητορική της κλιματικής αλλαγής – Enouranois\nΗ τοξική ρητορική της κλιματικής αλλαγής\nΑναρτήθηκε στις 14 Δεκεμβρίου 2019 από την Judith Curry\n“Έχω πραγματικά τον φόβο ότι η κλιματική αλλαγή θα σκοτώσει εμένα και όλη την οικογένειά μου. Δεν αστειεύομαι καθόλου. Είναι το μόνο που σκέφτομαι τους τελευταίους 9 μήνες, κάθε δευτερόλεπτο της ημέρας. Πονάει το στομάχι μου. Δεν τρώω ούτε κοιμάμαι και παθαίνω κρίσεις πανικoύκαθημερινά. Είναι μια η ώρα τη νύχτα και δεν μπορώ να κοιμηθώ. Είμαι μουδιασμένη από τον φόβο.”\n– Νεαρή ενήλικη στο Ηνωμένο Βασίλειο\nΕπιστολή μιας ενήλικης νεαρής από το Ηνωμένο Βασίλειο\n(Έλαβα αυτή την επιστολή χθες βράδυ, μέσω ηλεκτρονικού ταχυδρομείου:)\n“Δεν έχω ιδέα αν αυτή είναι η σωστή διεύθυνση του ηλεκτρονικού ταχυδρομείου σας, αλλά μόλις την βρήκα και σκέφτηκα να κάνω μια προσπάθεια. Το όνομά μου είναι XXX. Είμαι 20 ετών, από το Ηνωμένο Βασίλειο. Είμαι σε μία κατάσταση την οποία η μόνη λέξη που μπορεί να την περιγράψει είναι βάσανιστήριο, επειδή πραγματικά φοβάμαι ότι η κλιματική αλλαγή θα σκοτώσει εμένα και ολόκληρη την οικογένειά μου. Δεν αστειεύομαι. Είναι το μόνο που σκέφτομαι τους τελευταίους 9 μήνες, κάθε δευτερόλεπτο της ημέρας. Πονάει το στομάχι μου, δεν τρώω ούτε κοιμάμαι και παθαίνω κρίσεις πανικού καθημερινά. Είναι μια η ώρα τη νύχτα και δεν μπορώ να κοιμηθώ. Είμαι μουδιασμένη από τον φόβο. Προσπάθησα να κάνω τη δική μου έρευνα, δοκίμασατα πάντα. Δεν είμαι ηλίθια, είμαι αρκετά λογικά σκεπτόμενη αλλά, σε αυτό το σημείο, μερικές φορές κυριολεκτικά θα ήθελα να μην είχα γεννηθεί. Νιώθω τόσο θλιμμένη και φοβισμένη. Πρόσφατα έμαθα για το έργο σας και θα εκτιμούσα ιδιαίτερα οποιαδήποτε στοιχεία μπορείτε να μου δώσετε, ή ελπίδα, ή συμβουλή μέσω e-mail. Είμαι ήδη χορτοφάγος και ανακυκλώνω τα πάντα. Πραγματικά προσπαθώ . Παρακαλώ βοηθήστε με. Με οποιοδήποτε τρόπο μπορείτε. Κοντεύω να χάσω το μυαλό μου εδώ.”\nΑπάντηση της Judith Curry\nΑκούμε μια αυξανόμενα στριγκή ρητορική από το Κίνημα ExtinctionRebellion και άλλους ακτιβιστές σχετικά με την “υπαρξιακή απειλή” της “κλιματικής κρίσης”, “το εκτός ελέγχου κλιματικό χάος” κλπ. Σε ένα πρόσφατο άρθρο της, η Greta Thunberg δήλωσε: “Γύρω στο 2030 κινδυνεύουμε να ενεργοποιήσουμε μια μη αναστρέψιμη αλυσιδωτή αντίδραση πέρα του ανθρώπινου ελέγχου, η οποία θα οδηγήσει στο τέλος του πολιτισμού μας όπως τον ξέρουμε”. Από το Extinction Rebellion: “Είναι αντιληπτό ότι αντιμετωπίζουμε μια πρωτοφανή κατάσταση παγκόσμιας έκτακτης ανάγκης. Βρισκόμαστε σε μια κατάσταση ζωής ή θανάτου δικής μας επινόησης. ”\nΕίναι πιο δύσκολο να αγνοήσουμε παρόμοιες δηλώσεις , όταν αυτές γίνονται από υπεύθυνα άτομα που εκπροσωπούν τα Ηνωμένα Έθνη. Στην εισήγηση του στη Διάσκεψη του ΟΗΕ για την Κλιματική Άλλαγή αυτή τη βδομάδα στη Μαδρίτη (COP25), ο Γενικός Γραμματέας του ΟΗΕ Antonio Guterres δήλωσε ότι “το σημείο μη επιστροφής δεν είναι πλέον πέρα από τον ορίζοντα”. Ο Hoesung Lee, πρόεδρος της Διακυβερνητικής Επιτροπής για την Κλιματική Αλλαγή (IPCC), δήλωσε ότι “αν παραμείνουμε στην τωρινή πορεία μας, απειλούμε την ύπαρξή μας σε αυτόν τον πλανήτη”.\nΟπότε. . . γιατί ακριβώς πρέπει να ανησυχούμε; Σκεφτείτε τα ακόλουθα στατιστικά στοιχεία:\nΚατά τον προηγούμενο αιώνα, σημειώθηκε μείωση του αριθμού των θανάτων από φυσικές καταστροφές κατά 99%, στην διάρκεια της ίδιας περιόδου που ο παγκόσμιος πληθυσμός τετραπλασιάστηκε.\nΕνώ οι παγκόσμιες οικονομικές απώλειες από τις καιρικές και κλιματικές καταστροφές αυξάνονται, αυτό οφείλεται στην αύξηση του πληθυσμού και της ιδιοκτησίας σε ευπαθείς τοποθεσίες. Οι παγκόσμιες απώλειες λόγω καιρικών συνθηκών ως ποσοστό του παγκόσμιου ΑΕΠ έχουν μειωθεί περίπου 30% από το 1990.\nΕνώ η IPCC έχει εκτιμήσει ότι η στάθμη της θάλασσας θα μπορούσε να αυξηθεί κατά 0,6 μέτρα μέχρι το 2100, θυμηθείτε ότι οι Κάτω Χώρες προσαρμόστηκαν πριν από 400 χρόνια να ζουν κάτω από τη στάθμη της θάλασσας.\nΟι αποδόσεις των καλλιεργειών συνεχίζουν να αυξάνονται σε παγκόσμιο επίπεδο, υπερβαίνοντας κατά πολύ αυτό που χρειάζεται για να τραφεί ο κόσμος. Η γεωργική τεχνολογία έχει μεγαλύτερη σημασία από το κλίμα.\nΤο ποσοστό του παγκόσμιου πληθυσμού που ζει σε συνθήκες ακραίας φτώχειας μειώθηκε από 36% το 1990 σε 10% το 2015.\nΕνώ πολλοί άνθρωποι μπορεί να αγνοούν αυτά τα καλά νέα, αντιδρούν σε κάθε μετεωρολογική ή κλιματική καταστροφή στις ειδήσεις. Ακτιβιστές επιστήμονες και τα μέσα μαζικής ενημέρωσης αρπάζουν γρήγορα κάθε ακραίο καιρικό φαινόμενο σαν να έχει τα δακτυλικά αποτυπώματα της ανθρωπογενούς κλιματικής αλλαγής – αγνοώντας τις αναλύσεις πιο λογικών επιστημόνων που παρουσιάζουν περιόδους ακόμη πιο ακραίων καιρικών συνθηκών κατά το πρώτο μισό του 20ού αιώνα, όταν οι εκπομπές ορυκτών καυσίμων ήταν πολύ μικρότερες.\nΛοιπόν… γιατί ανησυχούμε τόσο πολύ για την κλιματική αλλαγή; Η ανησυχία για την κλιματική αλλαγή δεν έχει να κάνει τόσο με την υπερθέρμανση που σημειώθηκε τον περασμένο αιώνα. Αντίθετα, η ανησυχία αφορά στο τι θα μπορούσε να συμβεί στον 21ο αιώνα ως αποτέλεσμα των αυξανόμενων εκπομπών ορυκτών καυσίμων. Με έμφαση στο “θα μπορούσε”.\nΑνησυχητικά δημοσιεύματα εκδίδονται για κάθε νέοεκτιμώμενο κλιματικό μοντέλο που προβλέπει μελλοντικές καταστροφές από πείνα, μαζικές μεταναστεύσεις, καταστροφικές πυρκαγιές κλπ. Ωστόσο, αυτά τα ανησυχητικά σενάρια της κλιματικής αλλαγής του 21ου αιώνα προϋποθέτουν ότι πιστεύουμε”έξι απίθανα πράγματα πριν το πρωινό”, όπως και η Λευκή Βασίλισσα της Αλίκης στη Χώρα των Θαυμάτων.\nΤα πιο ανησυχητικά σενάρια της κλιματικής αλλαγής του 21ου αιώνα συνδέονται με το σενάριο τροχιάς της συγκέντρωσηςτων αερίων θερμοκηπίου RCP8.5 (Representative Concentration Pathway 8.5 ). Συχνά χαρακτηρίζεται λανθασμένα ως ένα σενάριο της υφιστάµενης κατάστασηςτο οποίο προΰποθέτει μη ρεαλιστικές μακροπρόθεσμες εξελίξεις για τον πληθυσμό και την επιβράδυνση της τεχνολογικής καινοτομίας. Ακόμα πιο απίθανη είναι η υπόθεση ότι ο κόσμος θα τροφοδοτείται ενεργειακά σε μεγάλο βαθμό από τον άνθρακα.\nΠαρόλο που αυτή η πρόβλεψη είναι αβάσιμη, το RCP8.5 είναι το αγαπημένο σενάριο για δημοσιεύσεις που βασίζονται σε προσομοιώσεις κλιματικών μοντέλων. Εν ολίγοις, το RCP8.5 είναι μια πολύ χρήσιμη συνταγή για την προετοιμασία σεναρίων περί ανησυχητικών επιπτώσεων από την ανθρωπογενή κλιματική αλλαγή. Τα οποία, φυσικά, προβάλλονται και στη συνέχεια διογκώνονται από δελτία τύπου και αναφορές των ΜΜΕ.\nΕκτός από το ζήτημα της αύξησης των αερίων θερμοκηπίου, υπάρχει μεγάλη αβεβαιότητα σχετικά με το πόσο θα υπερθερμανθεί ο πλανήτης σαν συνέπεια του διπλασιασμού του ατμοσφαιρικού διοξειδίου του άνθρακα –το οποίο αναφέρεται ως ισοζύγιο κλιματικής ευαισθησίας” (ECS). Η 5η Έκθεση Αξιολόγησης της IPCC (2013) παρείχε ένα εύρος μεταξύ 1 και 6 C, με ”πιθανή” κλίμακα μεταξύ 1,5 και 4,5 C.\nΣτα χρόνια που ακολούθησαν την 5η Έκθεση Αξιολόγησης, η αβεβαιότητα έχει αυξηθεί. Τα τελευταία αποτελέσματα κλιματικών μοντέλων – που προετοιμάστηκαν για την 6η Έκθεση Αξιολόγησης της IPCC – δείχνουν ότι η πλειονότητα των κλιματικών μοντέλων παράγει τιμές ECS που υπερβαίνουν τους 5 C. Η προσθήκη ανεπαρκώς κατανοητών πρόσθετων διαδικασιών στα μοντέλα έχει αυξήσει τη σύγχυση και την αβεβαιότητα. Παράλληλα, βελτιωμένες προσπάθειες για τον προσδιορισμό των τιμών τουισοζύγιου κλιματικής ευαισθησίας από το ιστορικό αρχείο δεδομένων επιτυγχάνουν τιμές ECS περίπου 1.6 C, με εύρος από 1.5 έως 2.7 C.\nΜε αυτή την τεράστια κλίμακα αβεβαιότητας στις τιμές του ισοζύγιου κλιματικής ευαισθησίας, η χαμηλότερη τιμή μεταξύ των κλιματικών μοντέλων είναι 2.3 C, με λίγα μοντέλα να έχουν τιμές κάτω των 3 C. Ως εκ τούτου, το κατώτερο άκρο της κλίμακας ECS δεν καλύπτεται από τα κλιματικά μοντέλα, με αποτέλεσμα οι εκτιμώμενες θερμοκρασίες για τον 21ο αιώνα να είναι μεροληπτικά υψηλές, με μικρότερο εύρος σε σχέση με το εύρος της αβεβαιότητας του ECS.\nΌσον αφορά την άνοδο της στάθμης της θάλασσας, οι πρόσφατες εθνικές εκθέσεις αξιολόγησης των ΗΠΑ έχουν συμπεριλάβει ένα χειρότερο σενάριο αύξησης της στάθμης της θάλασσας για τον 21ο αιώνα, κατά 2,5 μ. ύψος. Οι ακραίες εκτιμήσεις της αύξησης της στάθμης της θάλασσας βασίζονται σε προσομοιώσεις τροχιάς συγκέντρωσης των αέριων θερμοκηπίου και προσομοιώσεις κλιματικών μοντέλων που κατά κανόνα είναι πολύ θερμότερα, σε σχέση με το εύρος αβεβαιότητας του ECS. Τα πιο ακραία σενάρια της αύξησης της στάθμης της θάλασσας στον 21ο αιώνα βασίζονται σε θεωρητικές και δύσκολα κατανοητές φυσικές διαδικασίες που υποτίθεται ότι επιταχύνουν την κατάρρευση του Ηπειρωτικού Πάγου της Δυτικής Ανταρκτικής. Ωστόσο, πρόσφατη έρευνα δείχνει ότι αυτές οι διαδικασίες είναι πολύ απίθανο να επηρεάσουν την άνοδο της στάθμης της θάλασσας στον 21ο αιώνα.\nΜέχρι σήμερα, στις περισσότερες περιοχές που είναι πιο ευάλωτες στην άνοδο της στάθμης της θάλασσας, η τοπική βύθιση από τις γεωλογικές διεργασίες και την χρήση γης έχει ξεπεράσει την άνοδο της στάθμης της θάλασσας από την υπερθέρμανση του πλανήτη.\nΓια να περιπλέξουμε περαιτέρω τις προβλέψεις του κλιματικού μοντέλου για τον 21ο αιώνα, τα κλιματικά μοντέλα επικεντρώνονται μόνο στην ανθρωπογενή κλιματική αλλαγή – δεν επιχειρούν να προβλέψουν τις φυσικές κλιματικές διακυμάνσεις από την ηλιακή δραστηριότητα, τις ηφαιστειακές εκρήξεις και τις μακροπρόθεσμες μεταβολέςστα μοτίβα ωκεάνιων ρευμάτων. Δεν έχουμε ιδέα πώς θα εκδηλωθεί η φυσική κλιματική μεταβλητότητα τον 21ο αιώνα και εάν η φυσική μεταβλητότητα θα κυριαρχήσει σε σχέση με την ανθρωπογενή αύξηση της θερμοκρασίας.\nΑκόμα δεν έχουμε μια ρεαλιστική εκτίμηση για το πώς θα μας επηρεάσει ένα θερμότερο κλίμα και εάν θα είναι “επικίνδυνο”. Δεν έχουμε κατανοήσει ορθά το πώς η αύξηση της θερμοκρασίας θα επηρεάσει τα μελλοντικά ακραία καιρικά φαινόμενα. Η χρήση και εκμετάλλευση της γης από τους ανθρώπους είναι ένα πολύ μεγαλύτερο ζήτημα από την κλιματική αλλαγή όσον αφορά την εξαφάνιση ειδών και την υγεία των οικοσυστημάτων.\nΜας είπαν ότι η επιστήμη της κλιματικής αλλαγής “απεφάνθη”. Ωστόσο, στην επιστήμη του κλίματος υπήρξε ένταση μεταξύ της τάσης για μια επιστημονική “συναίνεση” για τη στήριξη της χάραξης πολιτικής, έναντι της διερευνητικής αναζήτησης που ωθεί τα όρια της γνώσης. Η επιστήμη του κλίματος χαρακτηρίζεται από μια ταχέως εξελισσόμενη βάση γνώσεων και διαφωνία μεταξύ των ειδικών. Οι προβλέψεις για την κλιματική αλλαγή στον 21ο αιώνα χαρακτηρίζονται από βαθιά αβεβαιότητα.\nΌπως αναφέρθηκε σε πρόσφατη εργασία που συνυπέγραψε ο Δρ Tim Palmer του Πανεπιστημίου της Οξφόρδης, υπάρχει “βαθιά δυσαρέσκεια σχετικά με την ικανότητα των μοντέλων μας να πληροφορούν την κοινωνία για το ρυθμό της υπερθέρμανσης, τον τρόπο με τον οποίο αυτή η υπερθέρμανση εκδηλώνεται τοπικά και το τι συνεπάγεται η πιθανότητα εκπλήξεων”. Δυστυχώς, η εμμονή των επιστημών σε μία στρατηγική άμυνας οδηγεί σε ψευδείς εντυπώσεις σχετικά με την πηγή της σιγουριάς μας και την ικανότητά μας να ανταποκριθούμε στις επιστημονικές προκλήσεις που θέτει ένας κόσμος ο οποίος γνωρίζουμε ότι υπερθερμαίνεται παγκοσμίως”.\nΔεν έχουμε απλώς υπεραπλουστεύσει το πρόβλημα της κλιματικής αλλαγής, αλλά έχουμε επίσης υπεραπλουστεύσει και την “λύση” του. Ακόμα κι αν αποδεχτείς τις προβλέψεις των κλιματικών μοντελών και το ότι η υπερθέρμανση είναι επικίνδυνη, υπάρχει διαφωνία μεταξύ των ειδικών σχετικά με το αν μία ραγδαία επιτάχυνση της απεξάρτησης από τα ορυκτά καύσιμα είναι η κατάλληλη πολιτική απάντηση. Σε κάθε περίπτωση, η ταχεία μείωση των εκπομπών από ορυκτά καύσιμα για τη βελτίωση των δυσμενών επιπτώσεων των ακραίων καιρικών φαινομένων στο εγγύς μέλλον μοιάζει όλο και περισσότερο με ευσεβή πόθο.\nΗ κλιματική αλλαγή – τόσο η ανθρωπογενής όσο και η φυσική – είναι ένα χρόνιο πρόβλημα που θα απαιτήσει συνεχή επίβλεψη τους επόμενους αιώνες.\nΜας είπαν ότι η κλιματική αλλαγή είναι μια “υπαρξιακή κρίση”. Ωστόσο, με βάση την τρέχουσα αξιολόγηση της επιστήμης, η κλιματική απειλή δεν είναι υπαρξιακή, ακόμη και στις πιο ανησυχητικές υποθετικές εκφάνσεις της. Ωστόσο, η αντίληψη της ανθρωπογενούς κλιματικής αλλαγής ως μίας επικείμενης Αποκάλυψης έχει περιορίσει τις πολιτικές επιλογές που είμαστε πρόθυμοι να εξετάσουμε. Η αντιλαμβανόμενη “επείγουσα ανάγκη” της δραστικής μείωσης των εκπομπών ορυκτών καυσίμων μας υποχρεώνει να πάρουμε βραχυπρόθεσμες αποφάσεις οι οποίες ενδέχεται να μην είναι οι βέλτιστες μακροπρόθεσμα. Επιπλέον, η μονομανιακή εστίαση στην εξάλειψη των εκπομπών ορυκτών καυσίμων αποσπά την προσοχή μας από τις κύριες αιτίες πολλών προβλήματων μας που θα μπορούσαμε να έχουμε μεγαλύτερη επιτυχία στην αντιμετώπιση τους στο κοντινό μέλλον.\nΟι στρατηγικές κοινής λογικής για τη μείωση της ευαλωτότητας σε ακραία καιρικά φαινόμενα, τη βελτίωση της περιβαλλοντικής ποιότητας, την ανάπτυξη καλύτερων ενεργειακών τεχνολογιών και την αύξηση της πρόσβασης στο δίκτυο ηλεκτρικής ενέργειας, τη βελτίωση των γεωργικών πρακτικών και της χρήσης γης καθώς και την καλύτερη διαχείριση των υδάτινων πόρων μπορούν να ανοίξουν το δρόμο για ένα πιο ευημερούμενο και ασφαλές μέλλον.\nΚάθε μία από αυτές τις – “χωρίς τύψεις” – λύσεις υποστηρίζει τον μετριασμό της κλιματικής αλλαγής, βελτιώνοντας παράλληλα την ανθρώπινη ευημερία. Αυτές οι στρατηγικές μας βγάζουν από το πολιτικό αδιέξοδο που έχουν επιφέρει οι τρέχουσες πολιτικές. Επίσης καθιστούν μη-αναγκαίες δαπανηρές πολιτικές που θα έχουν ελάχιστες βραχυπρόθεσμες επιπτώσεις στο κλίμα. Τέλος, οι στρατηγικές αυτές δεν απαιτούν συμφωνία σχετικά με τους κινδύνους των ανεξέλεγκτων εκπομπών αερίων θερμοκηπίου.\nΔεν γνωρίζουμε πώς θα εξελιχθεί το κλίμα του 21ου αιώνα και θα εκπλαγούμε αναμφισβήτητα. Δεδομένης αυτής της αβεβαιότητας, ακριβείς στόχοι για τις εκπομπές αερίων και προθεσμίες δεν εχουν νόημα επιστημονικά . Μπορούμε να αποφύγουμε ένα μεγάλο μέρος των πολιτικών αγκυλώσεων, εφαρμόζοντας την κοινή λογική, στρατηγικές “χωρίς τύψεις” που βελτιώνουν τις ενεργειακές τεχνολογίες, βγάζουντους ανθρώπους από τη φτώχεια και τους κάνουν πιο ευπροσάρμοστους σε ακραία καιρικά φαινόμενα.\nΗ ακραία ρητορική του Extinction Rebellion και άλλων ακτιβιστών καθιστά πιο δύσκολη την πολιτική συμφωνία για μία πολιτικήως προς την κλιματική αλλαγή. Υπερβάλλοντας σχετικά με τους κινδύνους πέρα από τα όρια της αξιοπιστίας καθιστούν δύσκολο το να πάρουμε σοβαρά την κλιματική αλλαγή. Από την άλλη πλευρά, η εξαιρετικά ανησυχητική ρητορική έχει φοβίσει υπερβολικά τα παιδιά και τους νεαρούς ενήλικες.\nΤο μήνυμα της Judith Curry στα παιδιά και τους νέους ενήλικες: Μην πιστεύετε στις υπερβολές που ακούτε από το Extinction Rebellion και τους ομοίους τους. Αντί να κάνετε απεργία ή να ανησυχείτε, αφιερώστε χρόνο στο να μάθετε κάτι για την επιστήμη της κλιματικής αλλαγής. Οι εκθέσεις της IPCC είναι κάτι καλό για να ξεκινήσετε. Για μια κριτική ματιά σχετικά με την IPCC, το Climateetc. είναι μια καλή πηγή.\nΟι κλιματικές αλλαγές – ανθρωπογενείς ή / και φυσικές – μαζί με τα ακραία καιρικά φαινόμενα, αποτελούν λόγους ανησυχίας. Ωστόσο, η ρητορική και η πολιτική της κλιματικής αλλαγής έχουν γίνει απολύτως τοξικές και δεν βγάζουν νόημα.\nΣτο μεταξύ, ζήστε τη ζωή σας με τον καλύτερο τρόπο. Το να προσπαθείτε όπου μπορείτε να μειώσετε τον αντίκτυπό σας στον πλανήτη είναι κάτι που αξίζει να κάνετε. Η κοινωνική ευημερία είναι η καλύτερη εγγύηση που έχουμε για να μειώσουμε την ευπάθειά μας στις ιδιοτροπίες του καιρού και του κλίματος.\nΤο μήνυμα της Judith Curryπρος το Extinction Rebellion και άλλους οπαδούς της Αποκάλυψης: Όχι μόνο δεν γνωρίζετε τίποτα για την κλιματική αλλαγή, φαίνεται επίσης ότι δεν γνωρίζετε τίποτα από ιστορία. Είστε ο δικός σας χειρότερος εχθρός – προκαλείτε μια παγκόσμια αντίδραση ενάντια σε κάθε αποτελεσματική ενέργεια για την προστασία του περιβάλλοντός μας ή την ελάττωση της ευπάθειας μας σε ακραίες καιρικές συνθήκες. Κάνετε τους νέους ανθρώπους να νιώθουν άθλια, ενώ δεν έχουν αρκετές εμπειρίες από τη ζωή για να αξιολογήσουν σωστά αυτές τις ανοησίες.\nAuthor adminPosted on March 7, 2020 March 7, 2020 Categories English\nPrevious Previous post: Ναόμι Ζάϊμπτ: Η 19χρονη Γερμανίδα αντι-Γκρέτα Τούνμπεργκ\nNext Next post: The toxic rhetoric of climate change


ΑΓΝΩΣΤΗ ΔΙΑΣΤΑΣΗ: ΤΟ ΜΑΥΡΟ ΦΩΣ ΣΟΥ (του THOMAS)\nΤΟ ΜΑΥΡΟ ΦΩΣ ΣΟΥ (του THOMAS)\nΧρειάζεται και λίγο αγάπη. Όχι ότι θα μείνεις και μονάχος χωρίς δαύτη. Αλλά χρειάζεται και λίγο αγάπη. Διότι δεν έχει νόημα αλλιώς. Δεν έχει και πολύ που έφυγε το φως και άφησε ξωπίσω του φανάρια. Σπασμένα, καμένα, σβηστά. Βιαστήκανε να ανάψουν, φαίνεται. Αργήσανε να σβήσουν, είπες. Μα γι αυτό σου λέω. Χρειάζεται και λίγο αγάπη. ΑΣ αγαπήσεις μόνο τον εαυτό σου, "αυτό το μαύρο φως σου" - και μόνος σου πια, ΠΟΤΕ δεν θα 'σαι πάλι.\n(Κι ένα σκυλί κουνούσε την ουρά του, να! 'δω μπροστά μου καθισμένο - κι έσκυβε το κεφάλι τρυφερά... και με τα δυο τα μαύρα του γυαλιστερά του μάτια, βουτούσε στα δικά μου τα υγρά - το άτιμο!.. μου θύμισε ξανά εκείνο το ενοχλητικό, πολύ συναισθηματικό, υπέρμετρα σκληρό για να το κουβαλάω "Ας αγαπήσεις μόνο τον...")\nΌχι ότι θα μείνεις και μονάχος χωρίς δαύτη.\nΑναρτήθηκε από ΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ στις 10:42 π.μ.\nCHRISTOBAL 10 Φεβρουαρίου 2010 - 10:46 π.μ.\nTHOMAS, φίλε μου,\nΧαίρομαι ιδιαίτερα που σε ξαναβλέπω! Και μάλιστα μέσα από ένα τόσο εξαίσιο, εύαισθητο καλογραμμένο, σοφό - θα έλεγα - κείμενο.\nΕίμαι σίγουρος πως και οι άλλοι φίλοι θα το χαρούν δεόντως.\nB.U 10 Φεβρουαρίου 2010 - 4:21 μ.μ.\nΛεω υπέροχο!! Μπράβο THOMAS. Ποιητικό και συγκινητικό. Ο "εαυτός σου, αυτό το μάυρο φως σου"! Ελπίζω να έχουμε πιο συχνά τον THOMAS!!\nΚαι αλήθεια που χάθηκαν οι άλλοι; GIP, ΕΚΤΟΡΑΣ ΚΑΡΕΤΑ FLC ΕΒΙΤΑ; TI ΣΥΜΒΑΙΝΕΙ;\nΛΑΚΩΝ 10 Φεβρουαρίου 2010 - 6:19 μ.μ.\nH αλήθεια όσων με τόσο λυρικό τρόπο παρουσιάζεις THOMAS, είναι συγκινητική. Λέιπουν σήμερα τέτοιοι τρόποι να εκφράζεται κανείες.\nflc 10 Φεβρουαρίου 2010 - 9:47 μ.μ.\nεπώδυνα εσωτερικό.Μην χαθείς πάλι Thomas..\nflc 10 Φεβρουαρίου 2010 - 10:16 μ.μ.\nR.W.P. 11 Φεβρουαρίου 2010 - 9:09 π.μ.\nTHOMAS, οσες φορές έτυχε να σε διαβάσω με εντυπωσίασε ο άρτιος αλλά και συναισθηματικος τρόπος που εκφ΄ραζεσαι. Το τελευτάιο έχει κάτι σα λυγμό αλλά και ένα χαμ΄΄ογελο πικρό ίσως. Να σε βλεπουμε συχνότερα!\nΚΑΡΕΤΑ 11 Φεβρουαρίου 2010 - 3:05 μ.μ.\nΚΑΡΕΤΑ 11 Φεβρουαρίου 2010 - 3:10 μ.μ.\nThomaS_S 11 Φεβρουαρίου 2010 - 7:25 μ.μ.\nΩ! τι κόσμος μπαμπά :)\nΕπρόκειτο για ένα απλό σχόλιο στο κείμενο του Cristobal και σε κάτι άλλο που διάβασα. Ευχαριστώ για τα καλά λόγια και τον Cristobal για την ανάρτηση.\nΤο "μαύρο φως σου" είναι δάνειο (άτοκο) από το τραγούδι "Το καράβι" και τον δίσκο "Μια ματιά σαν βροχή" των Ξύλινων Σπαθιών.\nΑρχίζει έτσι "Αν συγχωρέσεις τον εαυτό σου αν καταφέρεις ν' αγαπήσεις λένε αυτό το μαύρο φως αλλάζει χρώμα νομίζω λένε κάτι ακόμα. Μοιάζουνε μαύρα τα νερά που ταξιδεύουμε όμως εμείς βλέπουμε χρώματα κι ακόμα πάνω στο Boundy λένε αντέχουμε" και τελειώνει\n"Τι είν' η γαλήνη, τι είν' η γαλήνη αν συγχωρέσεις τον εαυτό σου λένε πως βλέπεις την απάντηση γραμμένη στη σελήνη"


ΤΑΞΗ Α' ΓΕΛ ΠΑΛΛΗΝΗΣ\nΑναρτήθηκε από ΦΑΙΝΟΜΕΝΟ ΤΟΥ ΘΕΡΜΟΚΗΠΙΟΥ στις 10:30 π.μ. 0 σχόλια\nΕτικέτες ΜΟΛΥΝΣΗ ΤΗΝ ΘΑΛΛΑΣΑ ΑΡΓΥΡΗΣ ΜΑΡΙΝΑΚΗΣ ΧΡΟΝΗΣ ΚΟΡΩΝΑΙΟΣ\nθΕΡΜΟΚΗΠΙΟ: ΑΠΟ ΤΟ ΚΑΚΟ ΣΤΟ ΧΕΙΡΟΤΕΡΟ\nΣτον αιώνα που πέρασε, η συγκέντρωση του διοξείδιου του άνθρακα έφτασε τα 360 ppm (30% υψηλότερη από την έναρξη της Βιομηχανικής Επανάστασης), δηλαδή στο απολύτως μέγιστο επίπεδο των τελευταίων 150.000 χρόνων. Αναδρομικές μετρήσεις 150.000 χρόνων απέδειξαν όχι μόνο μια αύξηση της θερμοκρασίας κατά 0,6 C από την έναρξη της Βιομηχανικής Επανάστασης, αλλά και έναν απόλυτο συσχετισμό μεταξύ της συγκέντρωσης του διοξειδίου του άνθρακα και της θερμοκρασίας. Στη δεκαετία που μεσολάβησε από το 1987 χύθηκε πολύ νερό στο αυλάκι και το σύνολο των επιστημόνων του κλίματος τοποθετήθηκε θετικά απέναντι στο φαινόμενο, ενώ μεγάλος αριθμός οικολόγων και μετεωρολόγων ερεύνησε το θέμα και αποτύπωσε χαρακτηριστικές λεπτομέρειες που τεκμηριώνουν αναντίρρητα την παγκόσμια αναθέρμανση, όπως τα ακόλουθα: Η δεκαετία του ΄90 ήταν η θερμότερη εδώ και 130 χρόνια και το 1995 το θερμόμετρο της ίδιας περιόδου. Με τους νέους γεωστατικούς δορυφόρους, εντοπίστηκε άνοδος της στάθμης της θάλασσας ύψους 3 χιλιοστών στα τελευταία 3 χρόνια. Το 1995 αποκολλήθηκαν παγόβουνα από την Ανταρκτική, διαστάσεων άνω των 50 χιλιομέτρων. Πέντε από εννέα στρώματα πάγου της χερσονήσου της Ανταρκτικής έχουν ήδη λιώσει. Η θερμοκρασία στη Σιβηρία έχει αυξηθεί κατά 3 C από την αρχή των νεότερων χρόνων. Το 1992, οι Άλπεις είχαν τα λιγότερα χιόνια των τελευταίων 5.000 χρόνων, γι’ αυτό και αποκαλύφθηκε ο προϊστορικός κυνηγός, γνωστός ως «παγάνθρωπος των Άλπεων». Η υποθαλάσσια ζώνη των παράκτιων οικοσυστημάτων στη Δυτική Ακτή των ΗΠΑ μετακινείται τα τελευταία 60 χρόνια βορράν, προφανώς λόγω ολοένα και θερμότερων συνθηκών. Στη Φιλανδία, η ζώνη του έλατου (Τάιγκα) διεισδύει με ρυθμό 40 μέτρων το χρόνο στη ζώνη της τούντρας, επειδή η τελευταία είναι όλο και λιγότερο ψυχρή. Το κουνούπι aedes aegypti, φορέας του κίτρινου πυρετού, ανευρίσκεται τώρα στη Νότια Αμερική σε υψόμετρο μέχρι 2.000 μέτρα, ενώ πριν από μερικές δεκάδες χρόνια δεν ξεπερνούσε τα 1.000 μέτρα. Στο Ινστιτούτο Μαξ Πλανκ του Αμβούργου εκτιμούν στατιστικά ότι με πιθανότητα 95% οι παρατηρούμενες κλιματικές αλλαγές υπερβαίνουν το εύρος των φυσιολογικών αυξομειώσεων. Ως συμπέρασμα όλων αυτών, το Διεθνές Συμβούλιο του ΟΗΕ για την κλιματική αλλαγή (IPCC) εκτιμά ότι μέχρι το 2012 θα υπάρξει μια μέση άνοδος της γήινης θερμοκρασίας 1 C-3,5 C σε σχέση με την έναρξη της βιομηχανικής εποχής και αυτό θα πρέπει να ιδωθεί σε σχέση με την κατά 3-5 C διαφορά της σημερινής θερμοκρασίας ως προς τη δεύτερη περίοδο των παγετώνων, 12.000 χρόνια πριν, όταν η Ευρώπη και η Βόρεια Αμερική ήταν κατά το μεγαλύτερο μέρος καλυμμένες από πάγο. Το κλιματικό σοκ και οι επιπτώσεις του Όμως, η κλιματική αλλαγή δεν προβλέπεται να είναι ομαλή, αλλά απότομη, απρόβλεπτη και καταστροφική, μέσα από την αύξηση των ακραίων φαινομένων. Ξηρασίες και πλημμύρες, καύσωνες και παγετοί, αρρωστημένη νηνεμία και τυφώνες θα είναι τα βασικά συστατικά στο «μενού» του καιρού από δω και στο εξής, αποτελώντας τις δύο όψεις του αυτού νομίσματος, του κλιματικού σοκ. Ανάμεσα στα ακρότατα, θα υπάρχει και μια μη ορατή – στο γυμνό μάτι – διολίσθηση του καιρού προς υψηλότερες θερμοκρασίες, προς μεγαλύτερη ξηρασία στην εύκρατη ζώνη και βροχοπτώσεις στους πόλους. Ως αποτέλεσμα αυτών τα επί μέρους φαινόμενα συμποσούνται στα παρακάτω: Τα μεγάλα ποτάμια της εύκρατης ζώνης θα χάσουν μέχρι και τα μισά νερά τους και οι μεγάλοι υγροβιότοποι θα ξεραθούν κατά ένα μεγάλο μέρος. Πολλά από τα μεγάλα οικοσυστήματα είτε θα ξεραθούν είτε θα μετακινηθούν προς τους πόλους. Εκτιμάται ότι μέσα στον επόμενο αιώνα η εύκρατη ζώνη θα μετακινηθεί προς τους πόλους κατά 160-640 χιλιόμετρα. Τα θαλάσσια ρεύματα θα αλλάξουν ρου και εκτιμάται, εξαιτίας της αναστάτωσης, μία κατά 8% μείωση των αλιευμάτων. Η υγρασία θα αυξηθεί προς τους πόλους και τυπικές αρρώστιες του Ισημερινού και της εύκρατης ζώνης θα μετακινηθούν προς τα έξω. Οι κυκλώνες, τυφώνες και θύελλες θα αυξηθούν, ιδίως σε μέρη που σημειώνονται συνήθως, σε φτωχές περιοχές, όπως το Μπανγκλαντές, έχουν στοιχίσει μέχρι και το 10% του εθνικού εισοδήματος. Αποτέλεσμα των παραπάνω είναι η σχεδόν χρεοκοπία των μεγάλων ασφαλιστικών εταιρειών καιρού, οι οποίες καταβάλλουν όλο και μεγαλύτερες αποζημιώσεις (από 2 δις. δολάρια το 1982, σε 38 δις. δολάρια το 1995).\nαπο:Δρίτσας Σπυρίδων, τάξη Α' ΓΕΛ ΠΑΛΛΗΝΗΣ\nΑναρτήθηκε από ΦΑΙΝΟΜΕΝΟ ΤΟΥ ΘΕΡΜΟΚΗΠΙΟΥ στις 10:15 π.μ. 0 σχόλια\nΕτικέτες ΘΕΡΜΟΚΗΠΙΟ ΑΠΟ ΤΟ ΚΑΚΟ ΣΤΟ ΧΕΙΡΟΤΕΡΟ, ΤΟ ΚΛΙΜΑΤΙΚΟ ΣΟΚ ΚΑΙ ΟΙ ΕΠΙΠΤΩΣΕΙΣ ΤΟΥ\nΤι είναι: Ένα μάλλον παρεξηγημένο φυσικό φαινόμενο είναι το περίφημο Φαινόμενο Θερμοκηπίου, που τόσο έχει απασχολήσει τα τελευταία χρόνια, επιστήμονες και μη. Το φαινόμενο είναι φυσικό και είναι τόσο παλιό όσο και ο πλανήτης μας. Η ζωή θα είχε εκλείψει χωρίς την ύπαρξη αυτού, αφού οι θερμοκρασίες θα ήταν εξαιρετικά χαμηλές χωρίς αυτό. Ας δούμε όμως ακριβέστερα περί τίνος πρόκειται. Ο ήλιος θερμαίνει τη Γη - αυτό το ξέρουμε όλοι! Όμως γιατί είναι θερμότερος στη Γη απ' ό,τι στο διάστημα για παράδειγμα; Εάν θέλουμε να καταλάβουμε τι ελέγχει τη θερμοκρασία στη Γη πρέπει να καταλάβουμε το φαινόμενο θερμοκηπίου. Ας ξεκινήσουμε με ένα θερμοκήπιο. Έχετε μπει ποτέ σ' ένα θερμοκήπιο; Εάν ναι, θα ξέρετε ότι είναι θερμότερο μέσα απ' ό,τι έξω. Γιατί; Ο ηλιακός φωτισμός ("ορατή ακτινοβολία") διέρχεται μέσα από το τζάμι του θερμοκηπίου και απορροφάται από τα φυτά που βρίσκονται μέσα. Τα φυτά παράγουν θερμότητα ("υπέρυθρες ακτινοβολίες"). Αυτή είναι αόρατη, αλλά μπορείτε να την αισθανθείτε. Μέρος της θερμότητας επιστρέφει έξω από το θερμοκήπιο, αλλά όχι όλη. Το τζάμι του θερμοκηπίου αντανακλά μερικές από τις υπέρυθρες ακτινοβολίες πίσω, έτσι το θερμοκήπιο θερμαίνεται μέσα. Αυτό που συμβαίνει σ' ένα θερμοκήπιο συμβαίνει και στη Γη. Πραγματικά, η ατμόσφαιρα της Γης είναι σαν ένα θερμοκήπιο. Ο ηλιακός φωτισμός διέρχεται μέσα από την ατμόσφαιρα και φτάνει τη Γη. Αόρατες υπέρυθρες ακτινοβολίες αντανακλούνται πίσω στο διάστημα. Μερικά αέρια στην ατμόσφαιρα, που προκαλούν το φαινόμενο θερμοκηπίου, δεν αφήνουν τις ακτινοβολίες να διαφύγουν αλλά τις κάνουν να αντανακλούνται και πάλι προς τη Γη. Κατ' αυτον τον τρόπο, η Γη παραμένει θερμή. Εάν αυτό δεν συνέβαινε, η Γη μπορεί να ήταν πολύ ψυχρή για εμάς. Θα ήταν σχεδόν 33 °C ψυχρότερη απ' όσο είναι τώρα: περίπου - 18 °C. Όλο το νερό στον πλανήτη θα ήταν στερεό παγωμένο. Αυτό το παράδειγμα μας βοηθά να καταλάβουμε πόσο σημαντικά είναι τα αέρια που προκαλούν το φαινόμενο θερμοκηπίου.\nΑναρτήθηκε από ΦΑΙΝΟΜΕΝΟ ΤΟΥ ΘΕΡΜΟΚΗΠΙΟΥ στις 9:59 π.μ. 0 σχόλια\nΕτικέτες φαιμομενο του θερμοκηπιου\nΤρύπας του Όζοντος" με το Φαινόμενο του Θερμοκηπίου Στα μέσα της δεκαετίας του '70 και στην περιοχή γύρω από τον Νότιο Πόλο παρατηρήθηκε για πρώτη φορά το φαινόμενο της καταστροφής του όζοντος της στρατόσφαιρας, από τους φθοροχλωράνθρακες. Ήταν η πρώτη φορά που οι επιστήμονες μίλησαν για τη γνωστή "τρύπα", που επέτρεπε σε μεγαλύτερο ποσοστό υπεριώδους ακτινοβολίας να φτάνει στην επιφάνεια της γης. Ποτέ πια δεν θα βλέπαμε τον ήλιο με τα ίδια μάτια, καθώς "η πηγή ζωής" που μας δίδασκαν στο σχολείο, μετατράπηκε σε δυνητικό εχθρό. Το πρόβλημα δεν σταματά εκεί. Η καταστροφή του όζοντος αλληλεπιδρά με το φαινόμενο του θερμοκηπίου. Η αύξηση της υπεριώδους ακτινοβολίας κοντά στο έδαφος οδηγεί στην αύξηση του ποσού θερμότητας που παρακρατείται από τα θερμοκηπικά αέρια. Λόγω του φαινομένου του θερμοκηπίου η θερμότητα εγκλωβίζεται στα κατώτερα στρώματα της ατμόσφαιρας με αποτέλεσμα η στιβάδα του στατοσφαιρικού όζοντος να ψύχεται και να υπόκειται σε περαιτέρω καταστροφή.\nΜαθητής Α' Λυκείου ΓΕΛ Παλλίνης Κωσταντίνος Αλεξίου.\nΑναρτήθηκε από ΦΑΙΝΟΜΕΝΟ ΤΟΥ ΘΕΡΜΟΚΗΠΙΟΥ στις 9:54 π.μ. 0 σχόλια\nΑναρτήθηκε από ΦΑΙΝΟΜΕΝΟ ΤΟΥ ΘΕΡΜΟΚΗΠΙΟΥ στις 9:53 π.μ. 0 σχόλια\nΑναρτήθηκε από ΦΑΙΝΟΜΕΝΟ ΤΟΥ ΘΕΡΜΟΚΗΠΙΟΥ στις 9:36 π.μ. 0 σχόλια\nΕτικέτες φαινομενο του θερμοκηπιου αργυρης μαρινακης χρονης κορωναιος\nΈνα σημαντικό θέμα είναι η επίδραση που θα έχει η αύξηση της θερμοκρασίας στο επίπεδο της θάλασσας. Αναμένεται άνοδος της επιφάνειας που θα οφείλεται στη θερμική διαστολή των ωκεανών και στο λιώσιμο των πάγων των οροσειρών και σε μικρότερο ποσοστό σε λιώσιμο των πάγων της Γροιλανδίας. Παράλληλα η κατανομή και η συχνότητα των βροχοπτώσεων θα μεταβληθούν. Θα αυξηθούν οι πλημμύρες, οι καταιγίδες και γενικά οι ακραίες καιρικές συνθήκες θα είναι συχνότερες και εντονότερες.\nΓΕΩΡΓΙΟΣ-ΑΛΕΞΑΝΔΡΟΣ ΚΟΥΛΟΥΡΑΣ Α'\nΑναρτήθηκε από ΦΑΙΝΟΜΕΝΟ ΤΟΥ ΘΕΡΜΟΚΗΠΙΟΥ στις 9:34 π.μ. 0 σχόλια\nΕτικέτες ΓΕΩΡΓΙΟΣ-ΑΛΕΞΑΝΔΡΟΣ ΚΟΥΛΟΥΡΑΣ Οι αλλαγές στο γήινο περιβάλλον βάσει μοντέλων\nΠοιά θα είναι η άυξηση της θερμοκρασίας της γής, σε 10 χρόνια?\nopen mind and tricks\nΣύμφωνα με έρευνα του Tμήματος Γεωλογίας του Πανεπ...\nΤρύπας του Όζοντος" με το Φαινόμενο του Θερμοκηπίο...\nΩς φαινόμενο του θερμοκηπίου\nΤΟ ΦΑΙΝΟΜΕΝΟ ΤΟΥ ΘΕΡΜΟΚΙΠΙΟΥ